ประกาศคณะกรรมการกํากับตลาดทุนที่ ทธ. 35/2556เรื่อง มาตรฐานการประกอบธุรกิจ โครงสร้างการบริหารงาน ระบบงานและการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า(ฉบับประมวล)\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 98(3) (5) และ (7) มาตรา 100 วรรคสอง มาตรา 109 วรรคหนึ่ง มาตรา 114 มาตรา 115 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และมาตรา 18 มาตรา 33 และมาตรา 34 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 36 มาตรา 41 มาตรา 43 มาตรา 44 มาตรา 45 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย และข้อ 16(6) แห่งกฎกระทรวงว่าด้วยการอนุญาตการประกอบธุรกิจหลักทรัพย์ พ.ศ. 2551 ซึ่งแก้ไขเพิ่มเติมโดยกฎกระทรวงว่าด้วยการอนุญาตการประกอบธุรกิจหลักทรัพย์ (ฉบับที่ 3) พ.ศ. 2555 และข้อ 5 วรรคหนึ่ง แห่งกฎกระทรวงการอนุญาตการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ พ.ศ. 2555 คณะกรรมการกํากับตลาดทุนออกข้อกําหนดไว้ดังต่อไปนี้ข้อ 1 ประกาศนี้ให้ใช้บังคับตั้งแต่วันที่ 1 เมษายน พ.ศ. 2557 เป็นต้นไป เว้นแต่(1) ข้อ 42(8) ที่เกี่ยวกับข้อมูลการเปรียบเทียบผลการดําเนินงานของกองทุนรวมให้ใช้บังคับตั้งแต่วันที่ 1 มกราคม พ.ศ. 2558 เป็นต้นไป(2) ข้อ 34 วรรคสอง ในส่วนที่เกี่ยวกับการให้คําแนะนําเบื้องต้นเพื่อให้ลูกค้าเข้าใจความสําคัญในการจัดสรรและกําหนดสัดส่วนการลงทุนหรือการทําธุรกรรมในผลิตภัณฑ์ในตลาดทุนที่เหมาะสม (basic asset allocation) ให้ใช้บังคับตั้งแต่วันที่ 1 เมษายน พ.ศ. 2559 เป็นต้นไปหมวด 1ข้อกําหนดทั่วไป\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ส่วนที่ 1วัตถุประสงค์การกํากับดูแลผู้ประกอบธุรกิจ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 2 เนื่องจากการดําเนินงานของผู้ประกอบธุรกิจในฐานะที่เป็นผู้ให้บริการในระบบตลาดทุน ส่งผลอย่างมีนัยสําคัญต่อความน่าเชื่อถือของตลาดทุนไทย หลักเกณฑ์ตามประกาศนี้จึงกําหนดขึ้นโดยมีวัตถุประสงค์ให้เป็นมาตรฐานที่ผู้ประกอบธุรกิจต้องดําเนินธุรกิจในลักษณะที่เป็นการให้บริการที่คํานึงถึงประโยชน์ที่ดีที่สุดของลูกค้าเป็นสําคัญ ปกป้องผลประโยชน์ของลูกค้า และป้องกันมิให้เกิดความเสียหายต่อผู้ลงทุนและภาพลักษณ์ของตลาดทุนไทยส่วนที่ 2หลักการในการดําเนินธุรกิจของผู้ประกอบธุรกิจ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 3 ในการดําเนินธุรกิจ ผู้ประกอบธุรกิจต้องปฏิบัติให้เป็นไปตามหลักการแห่งประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักการดําเนินธุรกิจหลักทรัพย์และธุรกิจสัญญาซื้อขายล่วงหน้า โดยในการปฏิบัติตามหลักการดังกล่าวให้ผู้ประกอบธุรกิจปฏิบัติให้เป็นไปตามข้อกําหนดแห่งประกาศนี้ ทั้งนี้ การดําเนินธุรกิจในเรื่องใดที่ประกาศนี้หรือประกาศคณะกรรมการกํากับตลาดทุนฉบับอื่น รวมทั้งประกาศหรือแนวทางที่ออกตามประกาศนี้หรือประกาศดังกล่าว มิได้มีข้อกําหนดไว้ หรือมีข้อกําหนดแต่จําเป็นต้องพิจารณาหรือตีความข้อกําหนดดังกล่าวผู้ประกอบธุรกิจต้องดําเนินธุรกิจ พิจารณา หรือตีความให้เป็นไปตามหลักการของประกาศคณะกรรมการกํากับหลักทรัพย์และตลาดหลักทรัพย์ดังกล่าวส่วนที่ 3สาระสําคัญของข้อกําหนด\_\_\_\_\_\_\_\_\_\_\_\_\_\_\_\_\_\_ข้อ 4 ประกาศนี้มีข้อกําหนดในการกํากับดูแลผู้ประกอบธุรกิจ ในเรื่องดังต่อไปนี้(1) การประกอบธุรกิจในฐานะผู้มีวิชาชีพ โดยมีรายละเอียดตามหมวด 2(2) โครงสร้างการบริหารจัดการและระบบงาน โดยมีรายละเอียดตามหมวด 3(3) การป้องกันและการจัดการความขัดแย้งทางผลประโยชน์ โดยมีรายละเอียดตามหมวด 4(4) การติดต่อและให้บริการแก่ลูกค้า โดยมีรายละเอียดตามหมวด 5(5) การโฆษณาและการส่งเสริมการขาย โดยมีรายละเอียดตามหมวด 6(6) ข้อกําหนดตามลักษณะเฉพาะของการให้บริการ โดยมีรายละเอียดตามหมวด 7ในการออกข้อกําหนดตามประกาศนี้มีผลเป็นการยกเลิกข้อกําหนดตามประกาศที่มีรายชื่ออยู่ในประกาศคณะกรรมการกํากับตลาดทุน ที่ ทธ. 34/2556 เรื่อง การยกเลิกประกาศคณะกรรมการกํากับตลาดทุนที่เกี่ยวกับการประกอบธุรกิจหลักทรัพย์และธุรกิจสัญญาซื้อขายล่วงหน้าของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 และรวมถึงประกาศสํานักงานคณะกรรมการกํากับหลักทรัพย์และตลาดหลักทรัพย์ แนวทาง คําสั่ง และหนังสือเวียน ที่ออกหรือวางแนวปฏิบัติตามประกาศที่ยกเลิกดังกล่าว การปฏิบัติตามประกาศนี้ในระยะแรกให้เป็นไปตามบทเฉพาะกาล โดยมีรายละเอียดตามหมวด 8ส่วนที่ 4อํานาจสํานักงาน\_\_\_\_\_\_\_\_\_\_\_\_\_\_\_\_\_\_ข้อ 5 เพื่อประโยชน์ในการปฏิบัติตามประกาศนี้ ให้สํานักงานมีอํานาจดังต่อไปนี้(1) กําหนดหลักเกณฑ์ในรายละเอียดของข้อกําหนดตามประกาศนี้ ให้มีความชัดเจนเพียงพอที่ผู้ประกอบธุรกิจจะสามารถปฏิบัติตามประกาศนี้ได้ในแนวเดียวกัน ทั้งนี้ การกําหนดหลักเกณฑ์ดังกล่าว อาจกําหนดตามประเภทธุรกิจหรือประเภทผลิตภัณฑ์ในตลาดทุนก็ได้(2) กําหนดให้ผู้ประกอบธุรกิจบางประเภทได้รับการผ่อนผันการปฏิบัติตามข้อกําหนดในเรื่องใดเรื่องหนึ่งตามประกาศนี้เป็นการทั่วไปเมื่อได้รับความเห็นชอบจากคณะกรรมการกํากับตลาดทุน ในกรณีที่ปรากฏข้อเท็จจริงว่าข้อกําหนดในเรื่องดังกล่าวมีลักษณะดังต่อไปนี้(ก) ไม่มีนัยสําคัญสําหรับการให้บริการแก่ลูกค้าของผู้ประกอบธุรกิจ(ข) ไม่สอดคล้องหรือไม่เหมาะสมกับสภาพการประกอบธุรกิจ(ค) ไม่มีความจําเป็นสําหรับผลิตภัณฑ์ในตลาดทุนบางประเภท(3) กําหนดแนวทาง (guideline) การปฏิบัติในรายละเอียดของข้อกําหนดตามประกาศนี้เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ประกอบธุรกิจปฏิบัติตามแนวทางดังกล่าวแล้ว ให้ถือว่าผู้ประกอบธุรกิจมีการปฏิบัติตามข้อกําหนดในประกาศนี้ในเรื่องที่มีการออกแนวทางนั้น(4) เพื่อเป็นการป้องกันมิให้ผู้ประกอบธุรกิจกระทําการที่อาจเป็นการฝ่าฝืนหรือไม่ปฏิบัติตามข้อกําหนดของประกาศนี้ สํานักงานอาจกําหนดให้ผู้ประกอบธุรกิจขอความเห็นชอบการดําเนินการใดตามประกาศนี้ก่อนการดําเนินการนั้นก็ได้(5) ในกรณีที่ผู้ประกอบธุรกิจใดฝ่าฝืนหรือไม่ปฏิบัติตามประกาศนี้ หรือข้อกําหนดที่สํานักงานออกโดยอาศัยอํานาจตามประกาศนี้ ให้สํานักงานมีอํานาจสั่งให้ผู้ประกอบธุรกิจนั้นแก้ไขหรืองดเว้นการกระทํา หรือสั่งให้กระทําการ ภายในระยะเวลาที่สํานักงานกําหนดอย่างสมเหตุสมผลตามสภาพการณ์ เรื่อง และประเด็นที่เกี่ยวข้อง(6) เพื่อให้สํานักงานสามารถติดตามการปฏิบัติตามประกาศนี้ได้ ให้สํานักงานกําหนดให้ผู้ประกอบธุรกิจจัดส่งข้อมูล รายงาน หรือเอกสารที่เกี่ยวข้องต่อสํานักงานภายในระยะเวลาที่เหมาะสมได้ หรือจะสั่งการเป็นรายกรณีโดยต้องไม่เป็นภาระต่อผู้ประกอบธุรกิจจนเกินสมควรทั้งนี้ ระยะเวลาที่สํานักงานจะกําหนดให้เป็นไปตามกรอบ ดังต่อไปนี้(ก) ในกรณีที่เป็นเรื่องเร่งด่วนและมีผลกระทบต่อผู้ประกอบธุรกิจ ผู้ลงทุน หรือตลาดทุน อย่างมีนัยสําคัญ สํานักงานอาจกําหนดให้ดําเนินการภายในวันทําการที่เกิดกรณีดังกล่าวได้(ข) ในกรณีอื่นนอกจาก (ก) ให้กําหนดระยะเวลาอย่างสมเหตุสมผลตามสภาพการณ์ เรื่อง และประเด็นที่เกี่ยวข้องส่วนที่ 5บทนิยาม\_\_\_\_\_\_\_\_\_\_\_\_\_\_\_\_\_\_ข้อ 6 ในประกาศนี้"ผู้ประกอบธุรกิจ" หมายความว่า ผู้ประกอบธุรกิจหลักทรัพย์หรือผู้ประกอบธุรกิจสัญญาซื้อขายล่วงหน้า แต่ไม่รวมถึงผู้ประกอบธุรกิจหลักทรัพย์ประเภทการจัดการเงินร่วมลงทุนหรือการเป็นนายหน้าระหว่างผู้ค้าหลักทรัพย์ และผู้ได้รับการจดทะเบียนเป็นผู้ประกอบธุรกิจสัญญาซื้อขายล่วงหน้า"ลูกค้า" หมายความว่า ผู้ใช้บริการของผู้ประกอบธุรกิจ และให้หมายความรวมถึง กองทุน ผู้ถือหน่วยลงทุน หรือสมาชิกของกองทุนสํารองเลี้ยงชีพด้วย"กองทุน" หมายความว่า กองทุนรวมหรือกองทุนส่วนบุคคล"ผลิตภัณฑ์ในตลาดทุน" หมายความว่า หลักทรัพย์และสัญญาซื้อขายล่วงหน้า"สาขาเฉพาะออนไลน์"(( หมายความว่า สาขาเฉพาะออนไลน์ตามประกาศคณะกรรมการกํากับตลาดทุนว่าด้วยหลักเกณฑ์การขออนุญาตและการอนุญาตให้ผู้ประกอบธุรกิจมีสํานักงานสาขา"การโฆษณา" หมายความว่า การทําให้ประชาชนรับรู้ข้อมูลเกี่ยวกับกิจการหรือการให้บริการของผู้ประกอบธุรกิจ ผลิตภัณฑ์ในตลาดทุน หรือการขายผลิตภัณฑ์ในตลาดทุน โดยทางข้อความ ภาพ เสียง เครื่องหมาย หรือสัญลักษณ์ใด ๆ และไม่ว่าจะกระทําผ่านสื่อ หรือเครื่องมือใด ๆ"การส่งเสริมการขาย" หมายความว่า การให้ของสมนาคุณ สิทธิ หรือประโยชน์อื่นใดแก่ลูกค้า เพื่อจูงใจให้ลูกค้าใช้บริการหรือตอบแทนที่ลูกค้าใช้บริการ ซึ่งรวมถึงการลงทุนในผลิตภัณฑ์ในตลาดทุนที่ผู้ประกอบธุรกิจนําเสนอ"ผู้ลงทุนสถาบัน"( หมายความว่า ผู้ลงทุนสถาบันตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่"ผู้ลงทุนรายใหญ่พิเศษ"( หมายความว่า ผู้ลงทุนรายใหญ่พิเศษตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันผู้ลงทุนรายใหญ่พิเศษ และผู้ลงทุนรายใหญ่""ผู้ลงทุนรายใหญ่"( หมายความว่า ผู้ลงทุนรายใหญ่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่""สมาคม" หมายความว่า(1) สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตให้จัดตั้งและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์(2) สมาคมกํากับผู้ประกอบธุรกิจสัญญาซื้อขายล่วงหน้าที่ได้รับความเห็นชอบจากคณะกรรมการ ก.ล.ต. โดยมีวัตถุประสงค์ในการส่งเสริมและกํากับดูแลผู้ประกอบธุรกิจสัญญาซื้อขายล่วงหน้า"บริษัทจัดการกองทุนรวม" หมายความว่า บริษัทหลักทรัพย์ประเภทที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวมหมวด 2การประกอบธุรกิจในฐานะผู้มีวิชาชีพ\_\_\_\_\_\_\_\_\_\_\_\_\_\_\_\_\_\_ข้อ 7 ผู้ประกอบธุรกิจต้องปฏิบัติตามมาตรฐานดังต่อไปนี้(1) ประกอบธุรกิจและให้บริการแก่ลูกค้าด้วยความซื่อสัตย์สุจริต และใช้ความรู้ความสามารถ และความชํานาญ ด้วยความเอาใจใส่และระมัดระวังตามมาตรฐานหรือเยี่ยงผู้ประกอบวิชาชีพในลักษณะเดียวกันจะพึงกระทํา(2) ดําเนินธุรกิจโดยรักษาภาพลักษณ์และชื่อเสียงของผู้ประกอบธุรกิจ รวมทั้งรักษาความน่าเชื่อถือของตลาดทุนเป็นสําคัญ ตลอดจนดําเนินธุรกิจด้วยความสมเหตุสมผลซึ่งเหมาะสมกับเวลา ลักษณะหรือสภาพของธุรกิจ และการให้บริการ(3) ให้บริการอย่างมีคุณภาพ และปฏิบัติต่อลูกค้าอย่างเป็นธรรมและเท่าเทียมกันโดยคํานึงถึงประเภท ลักษณะ และเงื่อนไขของลูกค้า(4) ไม่กระทําการใดที่จะเป็นผลให้ลูกค้าฝ่าฝืนหรือไม่ปฏิบัติตามข้อจํากัดหรือหน้าที่ตามกฎหมาย ทั้งนี้ ตามที่ลูกค้าแจ้งว่ามีข้อจํากัดหรือมีหน้าที่ตามกฎหมายนั้น(5) ไม่กระทําการใดที่อาจก่อให้เกิดความขัดแย้งทางผลประโยชน์หรือที่จะทําให้การทําธุรกิจไม่เป็นไปตามมาตรฐานหรือเยี่ยงผู้ประกอบวิชาชีพในลักษณะเดียวกันจะพึงกระทําเว้นแต่เป็นการกระทําที่เป็นไปตามหลักเกณฑ์และเงื่อนไขที่กําหนดในส่วนที่ 4 ของหมวด 4 หรือเป็นหน้าที่ที่ต้องกระทําตามกฎหมาย(6) ไม่รับหรือให้ค่าตอบแทนหรือประโยชน์อื่นใดไม่ว่าในรูปเงิน สิ่งของ หรือบริการยิ่งกว่าค่าตอบแทนหรือประโยชน์ปกติที่พึงได้รับหรือให้เนื่องจากการประกอบธุรกิจ(7) ดูแลไม่ให้มีการนําทรัพยากรของผู้ประกอบธุรกิจเข้าไปมีส่วนร่วมหรือถูกนําไปใช้ในทางที่มิชอบข้อ 8 ผู้ประกอบธุรกิจต้องดูแลให้กรรมการ ผู้บริหาร และบุคลากร กระทําการให้เป็นไปตามข้อกําหนดในประกาศนี้ และต้องมีมาตรการอย่างเหมาะสมที่ทําให้บุคคลดังกล่าวผูกพันที่ต้องปฏิบัติให้เป็นไปตามข้อกําหนดนั้นผู้ประกอบธุรกิจต้องมีมาตรการแก้ไข ควบคุม และลงโทษ ตามความร้ายแรงของการกระทําของบุคคลตามวรรคหนึ่งที่เป็นเหตุให้ผู้ประกอบธุรกิจฝ่าฝืนหรือไม่ปฏิบัติการตามประกาศนี้ข้อ 9 ในกรณีที่สมาคมมีการกําหนดแนวทางเกี่ยวกับมาตรฐานการประกอบธุรกิจ โครงสร้างการบริหารงาน ระบบงาน หรือการให้บริการของผู้ประกอบธุรกิจ โดยแนวทางดังกล่าวได้รับความเห็นชอบจากสํานักงานแล้ว ให้ผู้ประกอบธุรกิจปฏิบัติตามแนวทางของสมาคมนั้นด้วยในกรณีที่สมาคมมีการกําหนดแนวทางเกี่ยวกับมาตรฐานการปฏิบัติงานของบุคลากรของผู้ประกอบธุรกิจ โดยแนวทางดังกล่าวได้รับความเห็นชอบจากสํานักงานแล้ว ผู้ประกอบธุรกิจต้องดูแลให้บุคลากรปฏิบัติให้เป็นไปตามแนวทางเกี่ยวกับมาตรฐานการปฏิบัติงานนั้นด้วยข้อ 10 ผู้ประกอบธุรกิจต้องไม่ทําข้อตกลงกับลูกค้าในลักษณะเป็นการตัดหรือจํากัดความรับผิดของผู้ประกอบธุรกิจเมื่อมีความเสียหายเกิดขึ้นกับลูกค้า อันเนื่องจากการที่ผู้ประกอบธุรกิจกรรมการ ผู้บริหาร หรือบุคลากร ไม่ได้ดําเนินธุรกิจหรือปฏิบัติงานให้เป็นไปตามข้อกําหนดของประกาศนี้หมวด 3โครงสร้างการบริหารจัดการ ระบบงาน และบุคลากร\_\_\_\_\_\_\_\_\_\_\_\_\_\_\_\_\_\_ข้อ 11(( ผู้ประกอบธุรกิจต้องจัดให้มีโครงสร้างการบริหารจัดการ ระบบงานตลอดจนบุคลากร ที่เหมาะสมและเพียงพอให้สามารถประกอบธุรกิจได้อย่างมีประสิทธิภาพด้วยความรับผิดชอบ และเป็นไปตามกฎหมาย กฎเกณฑ์ และมาตรฐานการประกอบธุรกิจที่เกี่ยวข้องทั้งนี้ ในการดําเนินการดังกล่าว ผู้ประกอบธุรกิจอาจให้บุคคลอื่นที่ดําเนินการในงานที่เกี่ยวข้องกับการประกอบธุรกิจตามข้อ 12 วรรคสอง หรือผู้ประกอบธุรกิจรายอื่นที่ร่วมกันให้บริการต่อลูกค้าตามข้อ 12/1 เป็นผู้ดําเนินการได้การพิจารณาความเหมาะสมและเพียงพอตามวรรคหนึ่ง ให้คํานึงถึงลักษณะ ขนาด ปริมาณ ความซับซ้อน และความหลากหลาย ของธุรกิจและบริการ ตลอดจนระดับความเสี่ยงที่เกี่ยวกับธุรกิจและบริการดังกล่าวด้วยในกรณีที่มีการเปลี่ยนแปลงในเรื่องดังต่อไปนี้ ให้ผู้ประกอบธุรกิจรายงานต่อสํานักงานตามระยะเวลาที่กําหนด(1) กรณีเปลี่ยนแปลงระบบงานที่มีผลกระทบอย่างมีนัยสําคัญต่อการประกอบธุรกิจหรือเปลี่ยนแปลงผู้ประกอบธุรกิจที่ร่วมกันให้บริการต่อลูกค้า ให้รายงานโดยไม่ชักช้า(2) กรณีเปลี่ยนแปลงเกี่ยวกับการให้บุคคลอื่นดําเนินการในงานที่เกี่ยวข้องกับการประกอบธุรกิจ ให้รายงานภายใน 15 วันนับแต่วันที่มีการเปลี่ยนแปลงดังกล่าวข้อ 12 โครงสร้างการบริหารจัดการและระบบงานตามข้อ 11 ต้องครอบคลุมอย่างน้อยในเรื่องดังต่อไปนี้(1) การกําหนดแผนกลยุทธ์ นโยบาย เป้าหมาย และระเบียบวิธีปฏิบัติของผู้ประกอบธุรกิจอย่างชัดเจน ครบถ้วน และเข้าใจได้ง่าย(2)3 การกําหนดโครงสร้างองค์กร บทบาท อํานาจหน้าที่ และความรับผิดชอบในการดําเนินงานของกรรมการ ผู้บริหาร และบุคลากรที่ชัดเจน(3) ระบบงานที่สามารถรองรับการประกอบธุรกิจได้อย่างต่อเนื่อง ซึ่งต้องมีความเหมาะสม น่าเชื่อถือ และมีประสิทธิภาพ เพื่อให้ผู้ประกอบธุรกิจสามารถให้บริการเพื่อประโยชน์ที่ดีที่สุดของลูกค้า และเพื่อให้บุคลากรของผู้ประกอบธุรกิจสามารถปฏิบัติงานได้ถูกต้องตรงตามหน้าที่และไม่ก่อให้เกิดความเสี่ยงที่จะทําให้ผู้ประกอบธุรกิจฝ่าฝืนหรือไม่ปฏิบัติตามกฎหมาย กฎเกณฑ์ และมาตรฐานการประกอบธุรกิจที่เกี่ยวข้อง(3/1)(( ระบบงานในการติดต่อและให้บริการแก่ลูกค้า โดยอย่างน้อยต้องเป็นไปตามข้อกําหนดในข้อ 25/4(4) ระบบในการตรวจสอบและถ่วงดุลการปฏิบัติงานที่มีประสิทธิภาพ(5) ระบบตรวจสอบและควบคุมภายในที่มีประสิทธิภาพ(6) การบริหารและจัดการความเสี่ยงที่อาจเกิดขึ้นในทุกด้านอย่างรัดกุม โดยต้องมีมาตรการอย่างเพียงพอที่จะป้องกันและจัดการความเสี่ยงอย่างมีประสิทธิภาพ(7) ระบบงานและมาตรการป้องกันความขัดแย้งทางผลประโยชน์ โดยอย่างน้อยต้องเป็นไปตามข้อกําหนดในข้อ 18(2)(8) ระบบงานในการดูแลการลงทุนเพื่อเป็นทรัพย์สินของผู้ประกอบธุรกิจ(proprietary trading) ซึ่งเหมาะสมและเพียงพอที่สามารถป้องกันมิให้การลงทุน(ก) ส่งผลกระทบต่อฐานะทางการเงินของผู้ประกอบธุรกิจ(ข) เป็นผลให้การซื้อขายผลิตภัณฑ์ในตลาดทุนผิดไปจากสภาพปกติของตลาด(ค) มีลักษณะเป็นการลงทุนที่ไม่เหมาะสมในฐานะผู้มีวิชาชีพ(ง) ก่อให้เกิดความขัดแย้งทางผลประโยชน์แก่ลูกค้าหรือความไม่เป็นธรรมกับลูกค้า(9) ระบบการดูแลรักษาทรัพย์สินของลูกค้า โดย(ก) ในกรณีที่ทรัพย์สินของลูกค้าอยู่ภายใต้การดูแลรักษาหรือจัดการของผู้ประกอบธุรกิจ ต้องจัดให้มีระบบการจัดการอย่างเพียงพอในการคุ้มครองทรัพย์สินของลูกค้า และปฏิบัติให้เป็นไปตามประกาศเฉพาะที่กําหนดเกี่ยวกับเรื่องดังกล่าว(ข) ในกรณีที่กฎหมายกําหนดให้ทรัพย์สินของลูกค้าอยู่ภายใต้การดูแลรักษาของบุคคลที่สาม ต้องจัดให้มีระบบการรับและส่งมอบทรัพย์สินของลูกค้าระหว่างผู้ประกอบธุรกิจกับบุคคลที่สามที่มีประสิทธิภาพซึ่งสามารถติดตามผลการรับและส่งมอบนั้นได้ โดยระหว่างรอการส่งมอบดังกล่าวหรือรอการลงทุนเพื่อลูกค้า ผู้ประกอบธุรกิจต้องมีระบบควบคุมดูแลทรัพย์สินของลูกค้าเพื่อมิให้สูญหาย เสียหาย หรือมีการทุจริตในทรัพย์สินของลูกค้า(10) ระบบงานในการกํากับดูแลการปฏิบัติงานของผู้ประกอบธุรกิจ (compliance)ให้เป็นไปตามประกาศคณะกรรมการกํากับตลาดทุนว่าด้วยการจัดให้มีหน่วยงานกํากับดูแลการปฏิบัติงานของผู้ประกอบธุรกิจ(11) ระบบเทคโนโลยีสารสนเทศที่มีประสิทธิภาพ(12) ระบบการจัดการและจัดเก็บข้อมูล เอกสาร หรือหลักฐานเกี่ยวกับการประกอบธุรกิจให้ถูกต้อง ครบถ้วน ตรวจสอบได้ และปลอดภัย โดยอย่างน้อยต้องเป็นไปตามข้อ 14(13) ระบบงานเพิ่มเติมสําหรับการให้บริการที่มีลักษณะเฉพาะดังต่อไปนี้(ก) การวิเคราะห์การลงทุนในผลิตภัณฑ์ในตลาดทุนตามข้อ 49(ข) การให้บริการซื้อขายหน่วยลงทุนแบบไม่เปิดเผยชื่อลูกค้า (omnibus account) ตามข้อ 57(ค) ระบบงานเพิ่มเติมที่ประกาศอื่นกําหนดไว้เป็นการเฉพาะในกรณีที่ผู้ประกอบธุรกิจประสงค์จะให้บุคคลอื่นดําเนินการในงานที่เกี่ยวข้องกับการประกอบธุรกิจ ผู้ประกอบธุรกิจต้องปฏิบัติตามหลักเกณฑ์ที่กําหนดไว้ในประกาศคณะกรรมการกํากับตลาดทุนที่กําหนดเกี่ยวกับเรื่องดังกล่าวไว้เป็นการเฉพาะด้วยข้อ 12/1(( ในกรณีที่ผู้ประกอบธุรกิจรายใดประสงค์จะร่วมกับผู้ประกอบธุรกิจรายอื่นในการให้บริการแก่ลูกค้าในงานที่เป็นการประกอบธุรกิจหลักทรัพย์หรือสัญญาซื้อขายล่วงหน้าเพื่อให้การบริการเหมาะสมและสอดคล้องกับประเภทธุรกิจตามใบอนุญาตที่ได้รับ ผู้ประกอบธุรกิจต้องดําเนินการดังต่อไปนี้ พร้อมทั้งแจ้งให้ลูกค้าทราบ(1) ทําข้อตกลงหรือสัญญาระหว่างผู้ประกอบธุรกิจที่ร่วมกันให้บริการ(2) ทําข้อตกลงหรือสัญญาระหว่างผู้ประกอบธุรกิจแต่ละรายกับลูกค้าข้อตกลงหรือสัญญาตามวรรคหนึ่งต้องมีการกําหนดเกี่ยวกับการแบ่งแยกหน้าที่และความรับผิดชอบในการให้บริการอย่างชัดเจน รวมทั้งลักษณะ ขอบเขต และเงื่อนไขในการให้บริการด้วยข้อ 13 ผู้ประกอบธุรกิจต้องจัดให้มีบุคลากรในธุรกิจตลาดทุนในจํานวนที่เพียงพอกับการประกอบธุรกิจ โดยบุคลากรดังกล่าวต้องมีความรู้ ความสามารถ และประสบการณ์อย่างเหมาะสมซึ่งสอดคล้องกับการปฏิบัติหน้าที่ ตลอดจนเป็นผู้ที่มีความซื่อสัตย์สุจริตและไม่มีประวัติในทางที่เสื่อมเสียในกรณีที่บุคลากรตามวรรคหนึ่งต้องได้ความเห็นชอบจากสํานักงานก่อนปฏิบัติหน้าที่ ผู้ประกอบธุรกิจต้องดูแลให้บุคลากรดังกล่าวผ่านการให้ความเห็นชอบของสํานักงานและต้องปฏิบัติตามมาตรฐานที่ประกาศคณะกรรมการกํากับตลาดทุนที่เกี่ยวข้องกําหนดด้วยข้อ 14 ในการจัดการและจัดเก็บข้อมูล เอกสาร หรือหลักฐานซึ่งเกี่ยวข้องกับการประกอบธุรกิจ ผู้ประกอบธุรกิจต้องดําเนินการดังต่อไปนี้(1) จัดให้มีระบบการจัดการและจัดเก็บที่รัดกุม เป็นระเบียบ และพร้อมนําข้อมูล เอกสาร หรือหลักฐาน มาใช้งานหรือตรวจสอบได้ภายในระยะเวลาอันสมควร(2) ระบบตาม (1) ต้องสามารถป้องกัน(ก) การแก้ไข การสูญหาย หรือการถูกทําลาย อย่างไม่เหมาะสม(ข) การใช้หรือการเข้าถึงข้อมูลอย่างไม่ถูกต้อง ไม่เหมาะสม หรือขัดกับกฎหมาย โดยเฉพาะอย่างยิ่งเอกสาร หลักฐาน หรือข้อมูล ที่เป็นข้อมูลส่วนบุคคลของลูกค้า หรือข้อมูลที่ไม่เปิดเผยหรือยังไม่ได้เปิดเผยเป็นการทั่วไป(3) จัดให้มีบุคลากรทําหน้าที่เป็นผู้ดูแลและรับผิดชอบการเก็บรักษาเอกสาร หลักฐาน และข้อมูล เพื่อให้การจัดการและจัดเก็บข้อมูล เอกสาร หรือหลักฐานเป็นไปตามระบบใน (1) และสามารถป้องกันกรณีตาม (2) ได้(4) ในกรณีที่มีการกําหนดหลักเกณฑ์เกี่ยวกับระยะเวลาในการจัดเก็บข้อมูล เอกสาร หรือหลักฐาน ในประกาศฉบับใดไว้เป็นการเฉพาะ ผู้ประกอบธุรกิจต้องปฏิบัติให้เป็นไปตามหลักเกณฑ์ดังกล่าวด้วยหมวด 4การป้องกันและการจัดการความขัดแย้งทางผลประโยชน์\_\_\_\_\_\_\_\_\_\_\_\_\_\_\_\_\_\_\_\_\_\_\_ส่วนที่ 1ลักษณะความขัดแย้งทางผลประโยชน์\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 15 การกระทําที่มีความขัดแย้งทางผลประโยชน์ ให้หมายความถึงผลประโยชน์ที่ขัดกันระหว่างผลประโยชน์ของบุคคลดังต่อไปนี้(1) ผลประโยชน์ของลูกค้ากับผู้ประกอบธุรกิจ และบุคคลที่เกี่ยวข้องกับการประกอบธุรกิจ(2) ผลประโยชน์ระหว่างลูกค้าด้วยกันของผู้ประกอบธุรกิจ ในกรณีที่ผู้ประกอบธุรกิจให้บริการหลายประเภทหรือหลายลักษณะธุรกิจซึ่งลูกค้าในแต่ละประเภทหรือลักษณะธุรกิจมีผลประโยชน์ที่ขัดแย้งกันข้อ 16 การกระทําที่มีความขัดแย้งทางผลประโยชน์ตามหมวดนี้ ให้ครอบคลุมถึงการกระทําของผู้ประกอบธุรกิจหรือบุคคลที่เกี่ยวข้องกับการประกอบธุรกิจในลักษณะดังต่อไปนี้ด้วย(1) แสวงหาประโยชน์โดยให้ลูกค้าเป็นผู้รับภาระค่าใช้จ่าย(2) ทําธุรกรรมโดยอาศัยข้อมูลที่ผู้ประกอบธุรกิจ หรือกรรมการ ผู้บริหาร หรือบุคลากรของผู้ประกอบธุรกิจล่วงรู้มาจากการประกอบธุรกิจ และข้อมูลดังกล่าวไม่เปิดเผยเป็นการทั่วไป(3) ได้รับหรือจะได้รับค่าตอบแทนหรือประโยชน์อื่นใดไม่ว่าในรูปเงิน สิ่งของ หรือบริการจากบุคคลใด ๆ ยิ่งกว่าประโยชน์ปกติที่พึงได้รับจากการประกอบธุรกิจ(4) ได้รับหรือจะได้รับค่าตอบแทน โดยเอื้อประโยชน์แก่ลูกค้ารายใด ๆ ยิ่งกว่าประโยชน์ของลูกค้าอีกรายหนึ่ง ซึ่งทําให้มีการเลือกปฏิบัติอย่างไม่เป็นธรรมต่อลูกค้าอีกรายหนึ่งที่อยู่ในกลุ่มลูกค้าประเภทเดียวกันซึ่งควรจะได้รับบริการที่เท่าเทียมกัน(5) ไม่สามารถให้บริการแก่ลูกค้าในแต่ละประเภทหรือลักษณะธุรกิจ ให้ได้รับประโยชน์ที่พึงได้รับอย่างเหมาะสม เนื่องจากผู้ประกอบธุรกิจได้รับประโยชน์จากผลของการให้บริการแก่ลูกค้าหรือการทําธุรกรรมเพื่อลูกค้า ซึ่งไม่สอดคล้องกับประโยชน์ที่ลูกค้าพึงได้รับ หรือเนื่องจากมีประโยชน์ที่ขัดกันเองระหว่างลูกค้า(6) ทําธุรกรรมเพื่อลูกค้ากับผู้ประกอบธุรกิจนั้นเองหรือกับบุคคลที่เกี่ยวข้องส่วนที่ 2มาตรการป้องกันและจัดการความขัดแย้งทางผลประโยชน์\_\_\_\_\_\_\_\_\_\_\_\_\_\_\_\_\_\_ข้อ 17 ผู้ประกอบธุรกิจต้องกําหนดนโยบายป้องกันและจัดการความขัดแย้งทางผลประโยชน์เป็นลายลักษณ์อักษรอย่างชัดเจนซึ่งได้รับความเห็นชอบจากคณะกรรมการของผู้ประกอบธุรกิจหรือคณะกรรมการที่ได้รับมอบหมายจากคณะกรรมการของผู้ประกอบธุรกิจ และมีการสื่อสารให้ทั่วถึงในองค์กร รวมทั้งต้องดําเนินการและควบคุมดูแลให้กรรมการ ผู้บริหาร และบุคลากรปฏิบัติงานให้เป็นไปตามนโยบายดังกล่าวด้วยข้อ 18 นโยบายป้องกันและจัดการความขัดแย้งทางผลประโยชน์ตามข้อ 17ต้องมีสาระอย่างน้อยดังต่อไปนี้(1) กําหนดลักษณะความขัดแย้งทางผลประโยชน์ที่อาจเกิดขึ้นในการประกอบธุรกิจทุกขั้นตอน(2) กําหนดระบบงานและมาตรการเพื่อป้องกันและจัดการความขัดแย้งทางผลประโยชน์อย่างน้อยตามหลักเกณฑ์ดังต่อไปนี้(ก) ทําให้มั่นใจได้ว่าลูกค้าแต่ละประเภทจะได้รับการปฏิบัติอย่างเป็นธรรมเพื่อประโยชน์ที่ดีที่สุดสําหรับลูกค้าในแต่ละประเภทนั้น(ข) สามารถป้องกันได้อย่างรัดกุมเพื่อไม่ให้มีการใช้ข้อมูลหรือโอกาสจากการให้บริการไปใช้ในทางมิชอบ(ค) จัดให้หน่วยงานและบุคลากรของหน่วยงานที่ปฏิบัติหน้าที่ซึ่งอาจมีความขัดแย้งทางผลประโยชน์ แยกส่วนการปฏิบัติงานหรือแบ่งแยกพื้นที่การปฏิบัติงาน และกําหนดวิธีปฏิบัติงานเพื่อป้องกันความขัดแย้งทางผลประโยชน์ที่จะเกิดจากการปฏิบัติงานของหน่วยงานและบุคลากรดังกล่าว(ง) กําหนดระเบียบปฏิบัติหรือป้องกันการมีพฤติกรรมที่อาจก่อให้เกิดความขัดแย้งทางผลประโยชน์ ซึ่งครอบคลุมประเด็นดังต่อไปนี้1. การห้ามการกระทําที่อาจก่อให้เกิดความขัดแย้งทางผลประโยชน์โดยเฉพาะอย่างยิ่งการกระทําที่มีลักษณะตามข้อ 16 เว้นแต่เป็นการทําธุรกรรมที่ประกาศนี้ให้กระทําได้2. การรับของขวัญหรือประโยชน์อื่นใดจากลูกค้า ผู้ให้บริการ หรือบุคคลอื่น3. การเปิดบัญชี และการลงทุนในผลิตภัณฑ์ในตลาดทุนของกรรมการ ผู้บริหาร และบุคลากรของผู้ประกอบธุรกิจ เพื่อให้ผู้ประกอบธุรกิจสามารถติดตามและตรวจสอบการลงทุนของบุคคลดังกล่าวได้(3) มีมาตรการในการติดตาม ควบคุม และตรวจสอบการปฏิบัติตามมาตรการและระบบงานที่กําหนดไว้ตาม (2)(4) กําหนดให้มีการทบทวนความเหมาะสมของมาตรการและระบบงานเพื่อป้องกันและจัดการความขัดแย้งทางผลประโยชน์ตาม (2) เป็นประจํา โดยอย่างน้อยต้องทบทวนทันทีเมื่อมีเหตุการณ์ใด ๆ ที่อาจส่งผลกระทบต่อการป้องกันและจัดการความขัดแย้งทางผลประโยชน์ของผู้ประกอบธุรกิจ และรายงานการทบทวนความเหมาะสมดังกล่าวต่อคณะกรรมการของผู้ประกอบธุรกิจหรือคณะกรรมการที่ได้รับมอบหมายจากคณะกรรมการของผู้ประกอบธุรกิจ(5) มีการกําหนดมาตรการดังต่อไปนี้ สําหรับกรณีที่ปรากฏว่ากรรมการ ผู้บริหารหรือบุคลากรมีพฤติกรรมฝ่าฝืนหรือไม่ปฏิบัติตามระบบงานหรือมาตรการที่กําหนดไว้(ก) ลงโทษกรรมการ ผู้บริหาร หรือบุคลากร ซึ่งเกี่ยวข้องกับการฝ่าฝืนหรือไม่ปฏิบัติตามความเหมาะสม(ข) เยียวยาความเสียหายหรือชดเชยผลประโยชน์แก่ลูกค้า (ถ้ามี)(ค) ทบทวนระบบงานและมาตรการดังกล่าว รวมทั้งเสนอการปรับปรุงแก้ไขเพื่อป้องกันการฝ่าฝืนหรือไม่ปฏิบัติตามระบบงานและมาตรการที่กําหนดไว้(ง) รายงานการดําเนินการตาม (ก) ถึง (ค) ให้สํานักงานทราบโดยไม่ชักช้าส่วนที่ 3ธุรกรรมที่มีความขัดแย้งทางผลประโยชน์ที่ผู้ประกอบธุรกิจต้องห้ามมิให้กระทํา\_\_\_\_\_\_\_\_\_\_\_\_\_\_\_\_\_\_ข้อ 19 ผู้ประกอบธุรกิจต้องไม่กระทําการที่มีลักษณะเป็นความขัดแย้งทางผลประโยชน์ตามที่กําหนดในข้อ 16 เว้นแต่เป็นการทําธุรกรรมที่ให้กระทําได้ตามส่วนที่ 4 ของหมวดนี้ข้อ 20 ผู้ประกอบธุรกิจต้องไม่กระทําการที่อาจก่อให้เกิดความเสียหายหรือมีลักษณะเป็นการเอาเปรียบลูกค้าหรือผู้ลงทุนทั่วไป โดยการใช้ข้อมูลหรือโอกาสจากการให้บริการ ในลักษณะดังต่อไปนี้(1) ทําธุรกรรมเพื่อประโยชน์ของตนเองหรือบุคคลอื่นก่อนดําเนินการเพื่อลูกค้าโดยอาศัยข้อมูลการสั่งซื้อ ขาย หรือเข้าทําธุรกรรมในผลิตภัณฑ์ในตลาดทุนของลูกค้าหรือการตัดสินใจลงทุนเพื่อลูกค้า (front run)(2) อาศัยข้อมูลเกี่ยวกับการวิเคราะห์การลงทุนที่ตนเองจัดทําหรือได้รับมาเพื่อจะเผยแพร่ ก่อนมีการเผยแพร่การวิเคราะห์ดังกล่าว เพื่อซื้อขายผลิตภัณฑ์ในตลาดทุนเพื่อประโยชน์ของตนเองหรือบุคคลอื่น(3) ซื้อขายหรือเข้าทําธุรกรรมในผลิตภัณฑ์ในตลาดทุนโดยใช้ข้อมูลภายในที่น่าจะเป็นการเอาเปรียบต่อผู้ลงทุนทั่วไป หรือเปิดเผยข้อมูลภายในนั้นให้บุคคลอื่นได้ใช้ประโยชน์เพื่อประโยชน์ตามวรรคหนึ่ง (3) คําว่า "ข้อมูลภายใน" หมายความว่า ข้อมูลหรือข้อเท็จจริงใด ๆ อันเป็นสาระสําคัญต่อการเปลี่ยนแปลงราคาของผลิตภัณฑ์ในตลาดทุนที่ยังไม่ได้เปิดเผยเป็นการทั่วไปข้อ 21 ผู้ประกอบธุรกิจต้องไม่ใช้บัญชีซื้อขายหรือบัญชีเพื่อการทําธุรกรรมเกี่ยวกับผลิตภัณฑ์ในตลาดทุนของลูกค้า เพื่อประโยชน์ของตนเองหรือบุคคลอื่นส่วนที่ 4ธุรกรรมที่มีความขัดแย้งทางผลประโยชน์ที่ผู้ประกอบธุรกิจสามารถกระทําได้\_\_\_\_\_\_\_\_\_\_\_\_\_\_\_\_\_\_ข้อ 22 ในกรณีที่ผู้ประกอบธุรกิจมีเหตุอันสมควรที่จะทําธุรกรรมที่มีความขัดแย้งทางผลประโยชน์ตามข้อ 16(6) ผู้ประกอบธุรกิจจะทําธุรกรรมดังกล่าวได้เมื่อเป็นไปตามหลักเกณฑ์ดังต่อไปนี้(1) เป็นธุรกรรมที่คํานึงถึงประโยชน์ที่ดีที่สุดสําหรับลูกค้า หรือจําเป็นและเป็นประโยชน์ต่อลูกค้าในสถานการณ์ขณะนั้น(2) เป็นการทําธุรกรรมในลักษณะที่เป็นธรรมเนียมทางค้าปกติเสมือนเป็นการทําธุรกรรมกับบุคคลทั่วไปที่มิได้มีความเกี่ยวข้องกันเป็นพิเศษ (at arm’s length transactions)(3) ปฏิบัติตามเงื่อนไขเพิ่มเติมที่สํานักงานประกาศกําหนดให้ผู้ประกอบธุรกิจต้องปฏิบัติก่อนการทําธุรกรรม เพื่อให้มีความโปร่งใสหรือเป็นธรรมกับลูกค้า (ถ้ามี)ข้อ 23 เมื่อผู้ประกอบธุรกิจได้ทําธุรกรรมตามข้อ 22 เรียบร้อยแล้ว ให้เปิดเผยผลการทําธุรกรรมดังกล่าวให้ลูกค้าหรือผู้มีอํานาจกระทําการแทนลูกค้าทราบอย่างเพียงพอและเหมาะสมด้วยข้อ 24 ในกรณีผู้ประกอบธุรกิจหลักทรัพย์ประเภทการจัดการกองทุนรวมหรือกองทุนส่วนบุคคล ประสงค์จะทําธุรกรรมที่มีความขัดแย้งทางผลประโยชน์ระหว่างกองทุน หรือระหว่างลูกค้า ที่อยู่ภายใต้การจัดการของตนเอง (cross trade) ธุรกรรมที่จะทํานั้นต้องมีลักษณะดังต่อไปนี้(1) เป็นธุรกรรมที่มีความเหมาะสมต่อลักษณะ นโยบายการลงทุน และความจําเป็นในการลงทุนของกองทุนหรือลูกค้า ทั้งด้านผู้ซื้อและด้านผู้ขาย(2)( ยกเลิก(3) ธุรกรรมดังกล่าวเป็นไปตามข้อ 22ข้อ 25 ในกรณีที่การลงทุนเพื่อเป็นทรัพย์สินของผู้ประกอบธุรกิจ (proprietary trading) อาจก่อให้เกิดความขัดแย้งทางผลประโยชน์กับลูกค้าได้ ผู้ประกอบธุรกิจต้องลงทุนด้วยความระมัดระวังโดยคํานึงถึงประโยชน์ของลูกค้าก่อนประโยชน์ของผู้ประกอบธุรกิจหมวด 4/1((การติดตามดูแลการกระทําที่อาจก่อให้เกิดความขัดแย้งทางผลประโยชน์แก่ผู้ถือหน่วยลงทุน และการกระทําที่อาจมีลักษณะไม่เป็นธรรมหรืออาจทําให้ผู้ถือหน่วยลงทุนเสียประโยชน์อันพึงได้รับ\_\_\_\_\_\_\_\_\_\_\_\_\_\_\_\_\_\_\_\_\_ข้อ 25/1 นอกจากการปฏิบัติให้เป็นไปตามหลักเกณฑ์ที่กําหนดไว้ในหมวด 4 การป้องกันและการจัดการความขัดแย้งทางผลประโยชน์แล้ว บริษัทจัดการกองทุนรวมต้องปฏิบัติให้เป็นไปตามหลักเกณฑ์ที่กําหนดในหมวดนี้ด้วยข้อ 25/2 เพื่อปกป้องผลประโยชน์ของผู้ถือหน่วยลงทุน บริษัทจัดการกองทุนรวมต้องจัดให้มีการติดตามดูแลการกระทําของบริษัทจัดการกองทุนรวมที่อาจก่อให้เกิดความขัดแย้งทางผลประโยชน์แก่ผู้ถือหน่วยลงทุน และที่อาจมีลักษณะไม่เป็นธรรมหรืออาจทําให้ผู้ถือหน่วยลงทุนเสียประโยชน์อันพึงได้รับ โดยการติดตามดูแลดังกล่าวต้องมีความเป็นอิสระจากฝ่ายจัดการของบริษัทจัดการกองทุนรวมหรือต้องมีการถ่วงดุลการปฏิบัติหน้าที่อย่างมีประสิทธิภาพ และต้องดําเนินการอย่างน้อยดังต่อไปนี้ (1) จัดทําแนวทางในการดําเนินการเพื่อใช้ในการติดตามดูแลการกระทําของบริษัทจัดการกองทุนรวมที่อาจก่อให้เกิดความขัดแย้งทางผลประโยชน์แก่ผู้ถือหน่วยลงทุน และที่อาจมีลักษณะไม่เป็นธรรมหรืออาจทําให้ผู้ถือหน่วยลงทุนเสียประโยชน์อันพึงได้รับ พร้อมทั้งพิจารณาทบทวนความมีประสิทธิภาพอย่างน้อยปีละ 1 ครั้ง ทั้งนี้ แนวทางในการดําเนินการดังกล่าวต้องได้รับความเห็นชอบจากคณะกรรมการของบริษัทจัดการกองทุนรวม แนวทางในการดําเนินการตามวรรคหนึ่ง ต้องมีสาระสําคัญอย่างน้อยดังนี้(ก) ขอบเขตของการติดตามดูแล โดยอย่างน้อยต้องครอบคลุมในเรื่องดังนี้ 1. การซื้อขายผลิตภัณฑ์ในตลาดทุนและตราสารทางการเงินกับบุคคลที่เกี่ยวข้องกับการประกอบธุรกิจ และการซื้อขายผลิตภัณฑ์ในตลาดทุนและตราสารทางการเงินที่ไม่มีราคาตลาดหรือที่ไม่มีสภาพคล่อง2. วิธีการบริหารจัดการกองทุนรวม3. การคัดเลือกและติดตามการให้บริการของผู้ให้บริการ4. การส่งคําสั่งซื้อขายผลิตภัณฑ์ในตลาดทุนและตราสารทางการเงิน5. การเก็บค่าธรรมเนียมและค่าใช้จ่ายจากกองทุนรวมหรือผู้ถือหน่วยลงทุน6. การใช้สิทธิออกเสียงในที่ประชุมผู้ถือหลักทรัพย์(ข) วิธีการในการติดตามดูแล(ค) ระยะเวลาในการติดตามดูแล(ง) ผู้ดําเนินการติดตามดูแลตามขอบเขตที่กําหนดไว้ใน (ก)(2) จัดทําความเห็นอย่างน้อยในเรื่องดังนี้(ก) นโยบายป้องกันความขัดแย้งทางผลประโยชน์ที่จะเสนอต่อคณะกรรมการของบริษัทจัดการกองทุนรวมหรือคณะกรรมการที่ได้รับมอบหมายจากคณะกรรมการของบริษัทจัดการกองทุนรวม โดยจัดทําความเห็นทุกครั้งที่มีการทบทวนหรือเปลี่ยนแปลงนโยบายดังกล่าว(ข) การแก้ไขเพิ่มเติมโครงการ วิธีการจัดการ หรือข้อผูกพัน ในกรณีที่ต้องได้รับมติพิเศษตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการขอมติผู้ถือหน่วยลงทุน และการจัดประชุมผู้ถือหน่วยลงทุนของกองทุนรวม(3) รายงานผลการดําเนินการตาม (1) เสนอต่อคณะกรรมการของบริษัทจัดการกองทุนรวมและจัดส่งให้สํานักงานอย่างน้อยปีละ 1 ครั้งภายใน 2 เดือนนับแต่วันสิ้นปีปฏิทินในกรณีที่พบการกระทําของบริษัทจัดการกองทุนรวมที่อาจก่อให้เกิดความขัดแย้งทางผลประโยชน์แก่ผู้ถือหน่วยลงทุน และที่อาจมีลักษณะไม่เป็นธรรมหรืออาจทําให้ผู้ถือหน่วยลงทุนเสียประโยชน์อันพึงได้รับ ให้บริษัทจัดการกองทุนรวมรายงานต่อคณะกรรมการของบริษัทจัดการกองทุนรวมและสํานักงานภายใน 7 วันทําการนับแต่วันที่รู้หรือควรรู้ถึงการกระทําดังกล่าว รายงานผลการดําเนินการตามวรรคหนึ่ง ต้องมีสาระสําคัญอย่างน้อยดังนี้ (ก) เรื่องที่ติดตามดูแล(ข) ผลการติดตามดูแล(ค) แนวทางการแก้ไข (ถ้ามี)ข้อ 25/3 ให้บริษัทจัดการกองทุนรวมดําเนินการดังต่อไปนี้(1) จัดส่งความเห็นตามข้อ 25/2 (2)(ข) ให้แก่ผู้ถือหน่วยลงทุนพร้อมกับการขอมติผู้ถือหน่วยลงทุน(2) เปิดเผยข้อมูลตามข้อ 25/2 (3) วรรคหนึ่ง ผ่านช่องทางที่ผู้ถือหน่วยลงทุนสามารถเข้าถึงได้โดยง่ายภายในไตรมาสที่ 1 ของทุกปีหมวด 5การติดต่อและให้บริการแก่ลูกค้า\_\_\_\_\_\_\_\_\_\_\_\_\_\_\_\_\_\_ข้อ 25/4(( ในการติดต่อและให้บริการแก่ลูกค้า ผู้ประกอบธุรกิจต้องจัดให้มีระบบงานเพื่อรองรับการติดต่อและให้บริการแก่ลูกค้า ที่ทําให้มั่นใจว่าช่องทางการติดต่อและให้บริการ การเปิดเผยข้อมูล การติดตามตรวจสอบ และบุคลากรที่ได้รับมอบหมายจากผู้ประกอบธุรกิจ มีความสอดคล้องและเหมาะสมกับความเสี่ยงและความซับซ้อนของผลิตภัณฑ์ในตลาดทุนแต่ละประเภท โดยคํานึงถึงประโยชน์ที่ดีที่สุดของลูกค้า รวมทั้งมีการกํากับดูแลให้การติดต่อและให้บริการแก่ลูกค้าเป็นไปตามระบบงานที่ผู้ประกอบธุรกิจกําหนดขึ้นด้วยข้อ 26 ในการติดต่อหรือให้บริการแก่ลูกค้ารายใหม่ ผู้ประกอบธุรกิจต้องเปิดเผยข้อมูลอย่างน้อยในเรื่องดังต่อไปนี้ให้ลูกค้าทราบ เพื่อใช้เป็นข้อมูลประกอบการตัดสินใจเลือกใช้บริการ และพิจารณาความเสี่ยงที่อาจเกิดขึ้นจากการใช้บริการดังกล่าว(1) ข้อมูลโดยทั่วไปของผู้ประกอบธุรกิจ(2) ลักษณะ ขอบเขต และเงื่อนไขการให้บริการที่เสนอต่อลูกค้า(3) ช่องทางการให้บริการ และการติดต่อสื่อสาร(4) สิทธิ หน้าที่ ความรับผิดชอบ และเงื่อนไข ที่ลูกค้ามีหรือต้องปฏิบัติเมื่อใช้บริการ(5) ความขัดแย้งทางผลประโยชน์ (ถ้ามี)(6) วิธีปฏิบัติระหว่างผู้ประกอบธุรกิจกับลูกค้า ไม่ว่าจะเป็นไปตามกฎหมาย ประกาศที่เกี่ยวข้อง และวิธีปฏิบัติที่ผู้ประกอบธุรกิจกําหนดขึ้นข้อ 27 การติดต่อหรือให้บริการแก่ลูกค้า การแจ้งเตือนเรื่องต่าง ๆ หรือการให้ลูกค้าลงนามรับทราบหรือยอมรับการให้บริการหรือความเสี่ยงที่อาจเกิดขึ้นจากการใช้บริการ ผู้ประกอบธุรกิจต้องจัดให้อยู่ในรูปเอกสารหรือรูปแบบที่สามารถจัดเก็บข้อมูลและตรวจดูข้อมูลได้ข้อ 28 ผู้ประกอบธุรกิจต้องมีช่องทางในการติดต่อสื่อสารกับลูกค้าที่มีระบบการควบคุมดูแลอย่างเหมาะสม รวมทั้งกระทําในเวลาที่เหมาะสม โดยข้อมูลที่ใช้ในการติดต่อสื่อสารต้องชัดเจน น่าเชื่อถือ และไม่ทําให้ลูกค้าสําคัญผิดข้อ 29 ในกรณีที่ผู้ประกอบธุรกิจมีการประกอบธุรกิจอื่นหรือให้บริการอื่นนอกเหนือจากการให้บริการเกี่ยวกับการลงทุนหรือการทําธุรกรรมในผลิตภัณฑ์ในตลาดทุนด้วยผู้ประกอบธุรกิจต้องดูแลให้การให้บริการเป็นไปตามหลักเกณฑ์ดังต่อไปนี้(1)(( มีการแบ่งแยกพื้นที่ในการติดต่อหรือให้บริการลูกค้าออกจากพื้นที่การประกอบธุรกิจอื่นหรือให้บริการอื่นอย่างเป็นสัดส่วน และจัดให้มีป้ายหรือแสดงสัญลักษณ์ให้ลูกค้าเห็นได้อย่างชัดเจนความในวรรคหนึ่งมิให้ใช้บังคับกับสาขาเฉพาะออนไลน์ที่มีการระบุถึงการให้บริการเกี่ยวกับการลงทุนหรือการทําธุรกรรมในผลิตภัณฑ์ในตลาดทุนที่ทําให้ลูกค้าสามารถทราบและเข้าใจเกี่ยวกับการให้บริการดังกล่าวได้อย่างชัดเจน(2) จัดให้บุคคลที่ทําหน้าที่ติดต่อหรือให้บริการแก่ลูกค้าแสดงตนต่อลูกค้าว่าเป็นบุคคลที่ได้รับมอบหมายจากผู้ประกอบธุรกิจให้ทําหน้าที่ให้บริการเกี่ยวกับผลิตภัณฑ์ในตลาดทุนทั้งนี้ ต้องแสดงตนตามวิธีการและช่องทางที่ผู้ประกอบธุรกิจกําหนดข้อ 29/1(( มิให้นําความในหมวดนี้มาใช้บังคับกับการติดต่อและให้บริการแก่ลูกค้าสําหรับกองทุนรวมเสริมสภาพคล่องเพื่อลดความเสี่ยงของการระดมทุนในตลาดตราสารหนี้ภาคเอกชน เว้นแต่ ข้อ 30 วรรคหนึ่ง (1) ข้อ 31(1) ข้อ 32 ข้อ 37 ข้อ 43 และข้อ 44ส่วนที่ 1การรวบรวมและประเมินข้อมูลของลูกค้า\_\_\_\_\_\_\_\_\_\_\_\_\_\_\_\_\_\_ข้อ 30 ก่อนเริ่มให้บริการแก่ลูกค้า ผู้ประกอบธุรกิจต้องรวบรวมและประเมินข้อมูลของลูกค้าเพื่อวัตถุประสงค์ดังต่อไปนี้(1) ทําความรู้จักลูกค้า(2) จัดประเภทลูกค้า(3) ประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุน(4) พิจารณาความสามารถของลูกค้าในการปฏิบัติตามข้อตกลงในการใช้บริการในกรณีที่ลูกค้าเป็นสมาชิกของกองทุนสํารองเลี้ยงชีพ ให้ผู้ประกอบธุรกิจดําเนินการเฉพาะวรรคหนึ่ง (3) ในการเลือกนโยบายการลงทุนที่เหมาะสมสําหรับการเป็นสมาชิกของกองทุนสํารองเลี้ยงชีพข้อ 31 ในการรวบรวมและประเมินข้อมูลของลูกค้าเพื่อวัตถุประสงค์ตามข้อ 30ผู้ประกอบธุรกิจต้องจัดให้ได้มาซึ่งข้อมูลของลูกค้าอย่างน้อยดังต่อไปนี้(1) ข้อมูลส่วนบุคคลของลูกค้าหรือผู้รับประโยชน์ที่แท้จริง และข้อมูลของผู้มีอํานาจกระทําการแทนบุคคลดังกล่าว (ถ้ามี)(2) ข้อมูลเกี่ยวกับความสามารถและแหล่งที่มาของรายได้ที่นํามาใช้ในการชําระหนี้และการวางหลักประกันของลูกค้า ในกรณีที่ลูกค้าประสงค์จะใช้บริการที่จําเป็นต้องพิจารณาเรื่องดังกล่าวประกอบด้วย(3) ข้อมูลอื่น ๆ อย่างน้อย ดังนี้(ก)( ฐานะทางการเงิน และในกรณีที่เป็นการให้บริการที่จําเป็นต้องใช้ข้อมูลเกี่ยวกับทรัพย์สินของลูกค้า (asset profile) ประกอบการให้บริการ ผู้ประกอบธุรกิจต้องจัดให้ได้มาซึ่งข้อมูลดังกล่าวด้วย(ข) ประสบการณ์ในการลงทุนหรือการทําธุรกรรม(ค) ความรู้เกี่ยวกับการลงทุนหรือการทําธุรกรรม(ง) วัตถุประสงค์ในการลงทุนหรือการทําธุรกรรม(จ) ความเสี่ยงที่ยอมรับได้ข้อ 32 ในการทําความรู้จักกับลูกค้า ให้ผู้ประกอบธุรกิจพิจารณาข้อมูลที่ได้ตามข้อ 31 เพื่อระบุตัวตนที่แท้จริงของลูกค้าหรือผู้รับประโยชน์ที่แท้จริงในกรณีที่ลูกค้าปฏิเสธที่จะให้ข้อมูล หรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสําคัญ หรือมีเหตุอันควรสงสัยอื่นใด ที่อาจทําให้ไม่สามารถระบุตัวตนที่แท้จริงของลูกค้าหรือผู้รับประโยชน์ที่แท้จริงได้ ให้ผู้ประกอบธุรกิจปฏิเสธการให้บริการข้อ 33( ในการจัดประเภทลูกค้า ให้ผู้ประกอบธุรกิจพิจารณาข้อมูลที่ได้รับตามข้อ 31 เพื่อให้สามารถนําเสนอบริการที่สอดคล้องกับประเภทลูกค้า วัตถุประสงค์ในการลงทุนและความเสี่ยงที่ยอมรับได้ของลูกค้า รวมทั้งให้ข้อมูลและคําเตือนที่เหมาะสมกับลูกค้าแต่ละประเภทในกรณีที่ลูกค้าปฏิเสธที่จะให้ข้อมูล หรือข้อมูลที่มีอยู่นั้นไม่เพียงพอหรือไม่เป็นปัจจุบันอย่างมีนัยสําคัญ หรือมีเหตุอันควรสงสัยอื่นใด ที่อาจทําให้ไม่สามารถจัดประเภทลูกค้าได้ให้ผู้ประกอบธุรกิจให้บริการลูกค้าโดยจัดเป็นประเภทลูกค้าทั่วไปเมื่อได้ทําการจัดประเภทลูกค้าแล้ว ให้ผู้ประกอบธุรกิจแจ้งให้ลูกค้าทราบถึงผลการจัดประเภทของลูกค้า และต้องแจ้งให้ทราบถึงสิทธิ ข้อจํากัดสิทธิ และระดับความเสี่ยง ของลูกค้าแต่ละประเภทด้วย รวมทั้งแจ้งให้ลูกค้าทราบว่าอาจขอเปลี่ยนประเภทเพื่อรับการบริการเช่นเดียวกับประเภทลูกค้าทั่วไปได้ข้อ 34( ในการประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุน ให้ผู้ประกอบธุรกิจพิจารณาข้อมูลที่ได้ตามข้อ 31 เพื่อให้สามารถนําเสนอบริการเกี่ยวกับการลงทุนหรือการทําธุรกรรมที่มีความเสี่ยงสอดคล้องกับระดับความเสี่ยงที่ลูกค้ายอมรับได้ เว้นแต่ในกรณีที่เป็นการให้บริการแก่ลูกค้าดังต่อไปนี้ ผู้ประกอบธุรกิจจะไม่ประเมินความเหมาะสมในการลงทุนหรือการทําธุรกรรมของลูกค้าก็ได้(1) ลูกค้าเป็นผู้ลงทุนสถาบัน(2) ลูกค้าเป็นผู้ลงทุนรายใหญ่พิเศษหรือผู้ลงทุนรายใหญ่ ที่มีสถานะเป็นนิติบุคคลซึ่งแสดงเจตนาเป็นลายลักษณ์อักษรที่จะไม่รับการประเมินความเหมาะสมในการลงทุนหรือการทําธุรกรรม(3) ลูกค้าประสงค์จะลงทุนในผลิตภัณฑ์ในตลาดทุนที่เป็นหลักทรัพย์ประเภทหุ้นหรือใบสําคัญแสดงสิทธิที่จะซื้อหุ้น โดยลูกค้าเป็นผู้ถือหุ้นของบริษัทที่ออกหลักทรัพย์ดังกล่าวอยู่แล้วในวันที่ทําการลงทุน หรือในวันที่ได้รับสิทธิในฐานะผู้ถือหุ้น(4) ลูกค้าประสงค์จะลงทุนโดยการจองซื้อผลิตภัณฑ์ในตลาดทุน ซึ่งลูกค้าได้รับสิทธิในการจองเนื่องจากมีฐานะเป็นผู้ถือหุ้นของบริษัทจดทะเบียนที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย ทั้งนี้ ภายใต้เงื่อนไขดังนี้ประกอบกัน(ก) ผลิตภัณฑ์ในตลาดทุนนั้นมีความเสี่ยงไม่เกินกว่าระดับความเสี่ยงในการลงทุนในผลิตภัณฑ์ในตลาดทุนที่เป็นหลักทรัพย์ประเภทหุ้น(ข) ผลิตภัณฑ์ในตลาดทุนนั้นเสนอขายโดยบริษัทที่จะเข้าจดทะเบียนในตลาดหลักทรัพย์ซึ่งได้รับอนุญาตจากสํานักงานให้เสนอขายหลักทรัพย์ต่อประชาชนเป็นการทั่วไปเป็นครั้งแรกและแบบแสดงรายการข้อมูลการเสนอขายหลักทรัพย์และร่างหนังสือชี้ชวนสําหรับการเสนอขายผลิตภัณฑ์ในตลาดทุนดังกล่าวมีผลใช้บังคับแล้ว หรือเสนอขายโดยบริษัทจดทะเบียนอื่น(ค) บริษัทจดทะเบียนที่ลูกค้าเป็นผู้ถือหุ้นอยู่นั้น มีการถือหุ้นในบริษัทตาม (ข)(ง) ลูกค้าประสงค์จะลงทุนในผลิตภัณฑ์ในตลาดทุนนั้นเพื่อรักษาสิทธิที่ได้รับมาในฐานะผู้ถือหุ้นของบริษัทจดทะเบียนดังกล่าว ทั้งนี้ ไม่ว่าผู้เสนอสิทธิให้แก่ลูกค้านั้นจะเป็นบริษัทจดทะเบียนนั้นที่ลูกค้าเป็นผู้ถือหุ้นหรือเป็นบริษัทที่เสนอขายผลิตภัณฑ์ในตลาดทุนตาม (ข) ก็ตาม(5) ลูกค้าประสงค์จะลงทุนโดยการจองซื้อผลิตภัณฑ์ในตลาดทุนที่เป็นหลักทรัพย์ประเภทหุ้น ใบสําคัญแสดงสิทธิที่จะซื้อหุ้น หุ้นกู้ ตั๋วเงิน หรือพันธบัตร ที่ออกใหม่ โดยลูกค้าได้ลงนามยืนยันในเอกสารประกอบการจองซื้อหลักทรัพย์แล้วว่าได้ผ่านการประเมินความเหมาะสมในการลงทุนหรือการทําธุรกรรมกับผู้ประกอบธุรกิจรายอื่นมาแล้วไม่เกินกว่าสองปีก่อนวันที่ทําการลงทุนเมื่อได้ทําการประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุนของลูกค้าตามวรรคหนึ่งแล้ว ให้ผู้ประกอบธุรกิจแจ้งผลการประเมินความเหมาะสมในการลงทุนหรือการทําธุรกรรม พร้อมทั้งให้คําแนะนําเบื้องต้นเพื่อให้ลูกค้าเข้าใจความสําคัญในการจัดสรรและกําหนดสัดส่วนการลงทุนหรือการทําธุรกรรมในผลิตภัณฑ์ในตลาดทุนที่เหมาะสม(basic asset allocation) โดยพิจารณาจากการประเมินความเหมาะสมดังกล่าวการจัดทําคําแนะนําเบื้องต้นเกี่ยวกับการจัดสรรและกําหนดสัดส่วนการลงทุนตามวรรคสอง ต้องกระทําโดยบุคลากรที่มีความรู้ความเชี่ยวชาญ และเป็นไปตามหลักวิชาการอันเป็นที่ยอมรับข้อ 34/1( ในกรณีที่ผู้ประกอบธุรกิจเสนอขายเฉพาะผลิตภัณฑ์ในตลาดทุนที่เป็นหลักทรัพย์ประเภทหน่วยลงทุนของกองทุนรวมตลาดเงินเพียงประเภทเดียวเท่านั้น ผู้ประกอบธุรกิจจะไม่ประเมินความเหมาะสมในการลงทุนหรือการทําธุรกรรมของลูกค้าก็ได้ข้อ 34/2(( ในการประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุนที่เป็นหลักทรัพย์ประเภทหุ้นของบริษัทที่ได้รับอนุญาตให้เสนอขายต่อประชาชนเป็นการทั่วไปตามประกาศคณะกรรมการกํากับตลาดทุนว่าด้วยการเสนอขายหุ้นที่ออกใหม่โดยบริษัทมหาชนจํากัดเพื่อการเป็นบริษัทจดทะเบียนในตลาดหลักทรัพย์ไลฟ์เอ็กซ์เช้นจ์ และการเสนอขายหลักทรัพย์ของบริษัทจดทะเบียนในตลาดหลักทรัพย์ไลฟ์เอ็กซ์เช้นจ์ ให้ผู้ประกอบธุรกิจประเมินความเหมาะสมดังกล่าวของลูกค้าที่เป็นผู้ลงทุนตามภาคผนวกท้ายประกาศคณะกรรมการกํากับตลาดทุนว่าด้วยการเสนอขายหุ้นที่ออกใหม่โดยบริษัทมหาชนจํากัดเพื่อการเป็นบริษัทจดทะเบียนในตลาดหลักทรัพย์ไลฟ์เอ็กซ์เช้นจ์และการเสนอขายหลักทรัพย์ของบริษัทจดทะเบียนในตลาดหลักทรัพย์ไลฟ์เอ็กซ์เช้นจ์ ดังต่อไปนี้(1) บุคคลที่มีความสัมพันธ์กับบริษัทในลักษณะใดลักษณะหนึ่งตาม 25.(2) ผู้ลงทุนตาม 26. เว้นแต่ผู้ลงทุนนั้นเป็นนิติบุคคลและแสดงเจตนาที่จะไม่รับการประเมินความเหมาะสมในการลงทุนหรือการทําธุรกรรมข้อ 34/3(( ในการประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุนที่เป็นหลักทรัพย์สําหรับลูกค้าที่เป็นผู้ลงทุนสถาบันเฉพาะในธุรกรรมที่เกี่ยวข้องกับหลักทรัพย์ใดหลักทรัพย์หนึ่ง เนื่องจากมีความสัมพันธ์กับบริษัทที่ออกหลักทรัพย์นั้นในลักษณะใดลักษณะหนึ่ง ดังต่อไปนี้ ให้ผู้ประกอบธุรกิจประเมินความเหมาะสมในการลงทุนหรือการทําธุรกรรมของลูกค้าดังกล่าวด้วย(1) กรรมการ ผู้บริหาร หรือพนักงาน(2) ผู้ถือหุ้นรายใหญ่(3) บริษัทย่อย หรือบริษัทร่วมผู้ลงทุนสถาบันซึ่งมีความสัมพันธ์กับบริษัทที่ออกหลักทรัพย์ตามวรรคหนึ่ง ให้หมายความรวมถึงบุคคลที่เคยมีความสัมพันธ์ในลักษณะใดลักษณะหนึ่งข้างต้น ซึ่งพ้นจากการมีลักษณะดังกล่าวมาแล้วไม่เกิน 3 เดือนข้อ 35 ในกรณีที่ไม่สามารถประเมินความเหมาะสมในการลงทุนหรือการทําธุรกรรมของลูกค้าได้ ให้ผู้ประกอบธุรกิจปฏิเสธการให้บริการ เว้นแต่ในกรณีที่ลูกค้าเป็นสมาชิกของกองทุนสํารองเลี้ยงชีพ ให้ปฏิบัติให้เป็นไปตามที่กําหนดไว้ในกฎหมายว่าด้วยกองทุนสํารองเลี้ยงชีพและดําเนินการเท่าที่จําเป็นเพื่อให้สมาชิกของกองทุนสํารองเลี้ยงชีพทราบถึงประโยชน์และความจําเป็นในการประเมินความเหมาะสมในการเลือกนโยบายการลงทุนที่เหมาะสมข้อ 35/1( ผู้ประกอบธุรกิจต้องดูแลให้ลูกค้าลงทุนหรือทําธุรกรรมให้เป็นไปตามผลการประเมินความเหมาะสมในการลงทุนหรือคําแนะนําเกี่ยวกับการจัดสรรและกําหนดสัดส่วนการลงทุนตามข้อ 34ในกรณีที่ลูกค้าประสงค์จะลงทุนหรือทําธุรกรรมโดยไม่เป็นไปตามผลการประเมินความเหมาะสมในการลงทุนหรือคําแนะนําเกี่ยวกับการจัดสรรและกําหนดสัดส่วนการลงทุน ผู้ประกอบธุรกิจต้องดําเนินการใด ๆ เพื่อให้ลูกค้าตระหนักถึงความเสี่ยงจากการลงทุนหรือทําธุรกรรมดังกล่าวข้อ 36 ในการพิจารณาความสามารถของลูกค้าในการปฏิบัติตามข้อตกลงในการใช้บริการ ให้ผู้ประกอบธุรกิจพิจารณาข้อมูลที่ได้ตามข้อ 31 เพื่อให้สามารถนําเสนอบริการที่สอดคล้องกับความสามารถดังกล่าวของลูกค้าในกรณีที่ไม่สามารถประเมินหรือพบข้อจํากัดเกี่ยวกับความสามารถของลูกค้าในการปฏิบัติตามข้อตกลงในการใช้บริการไม่ว่าในขณะใด ๆ ให้ผู้ประกอบธุรกิจปฏิเสธการให้บริการหรือจํากัดขอบเขตการให้บริการข้อ 37 ผู้ประกอบธุรกิจต้องจัดให้มีการทบทวนและปรับปรุงข้อมูลที่ได้รับตามข้อ 31 ให้เป็นปัจจุบันในระยะเวลาที่เหมาะสม หรือเมื่อปรากฏข้อเท็จจริงว่าข้อมูลที่มีอยู่นั้นไม่ถูกต้องหรือมีความคลาดเคลื่อนไปจากความเป็นจริง และต้องมีระบบการจัดเก็บข้อมูลดังกล่าวที่ทําให้ผู้ประกอบธุรกิจสามารถนําข้อมูลนั้นมาใช้ประกอบการให้บริการกับลูกค้าได้โดยไม่ชักช้าส่วนที่ 2การวิเคราะห์และการแนะนําการลงทุนให้กับลูกค้า\_\_\_\_\_\_\_\_\_\_\_\_\_\_\_\_\_\_ข้อ 38 ในกรณีที่ผู้ประกอบธุรกิจประสงค์จะทําการวิเคราะห์และการแนะนําการลงทุนให้กับลูกค้า ผู้ประกอบธุรกิจต้องปฏิบัติตามหลักเกณฑ์ดังต่อไปนี้(1) จัดให้มีบุคลากรที่ได้รับความเห็นชอบจากสํานักงานตามข้อ 13 เป็นผู้ทําหน้าที่ดังกล่าว หรือดําเนินการให้ผู้ประกอบธุรกิจรายอื่นที่มีบุคลากรที่ได้รับความเห็นชอบจากสํานักงานตามข้อ 13 เป็นผู้ดําเนินการดังกล่าวแทน หรือจัดให้มีช่องทางที่ลูกค้าสามารถติดต่อกับบุคลากรที่ได้รับความเห็นชอบจากสํานักงานตามข้อ 13 ให้ทําหน้าที่ดังกล่าว(2) พิจารณาความเหมาะสมในการลงทุนหรือการทําธุรกรรมในผลิตภัณฑ์ในตลาดทุนของลูกค้าตามข้อมูลที่ได้จากการจัดประเภทลูกค้าและการประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุนตามข้อ 33 และข้อ 34(3) ดําเนินการให้มีการเปิดเผยข้อมูลที่เกี่ยวข้องกับผลิตภัณฑ์ในตลาดทุนที่จะแนะนําให้แก่ลูกค้าหรือที่ลูกค้าสนใจลงทุน โดยมีข้อมูลอย่างน้อยตามข้อ 42 อย่างเพียงพอ ไม่บิดเบือน และไม่ทําให้สําคัญผิด(4) ดําเนินการให้มีการแจกจ่ายหนังสือชี้ชวนหรือข้อมูลเกี่ยวกับการเสนอขายผลิตภัณฑ์ในตลาดทุน รวมทั้งเอกสารสรุปข้อมูลสําคัญของผลิตภัณฑ์ในตลาดทุน (fact sheet) แก่ลูกค้า ให้เป็นไปตามหน้าที่ซึ่งผู้ออกผลิตภัณฑ์ในตลาดทุนต้องปฏิบัติ(5) ดูแลให้บริการเกี่ยวกับการลงทุนหรือการทําธุรกรรมในผลิตภัณฑ์ในตลาดทุนเป็นไปตามความประสงค์ของลูกค้า โดยอย่างน้อยผู้ประกอบธุรกิจต้องดําเนินการดังต่อไปนี้(ก) มีการให้คําแนะนําเกี่ยวกับบริการหรือผลิตภัณฑ์ในตลาดทุนแก่ลูกค้าอย่างถูกต้อง ครบถ้วน สมเหตุสมผล และไม่ทําให้สําคัญผิด(ข) มีกระบวนการที่ทําให้มั่นใจว่าลูกค้าเข้าใจลักษณะ ความเสี่ยง และผลตอบแทนของบริการหรือผลิตภัณฑ์ในตลาดทุนเป็นอย่างดี ก่อนตัดสินใจใช้บริการ(6) ไม่เร่งรัดให้ลูกค้าตัดสินใจลงทุน โดยต้องให้เวลาลูกค้าอย่างเพียงพอที่จะทําให้ลูกค้าศึกษาข้อมูลและตัดสินใจใช้บริการผู้ประกอบธุรกิจต้องควบคุมและป้องกันมิให้มีการเผยแพร่ข้อมูลซึ่งยังไม่ได้รับการยืนยันความถูกต้องจากผู้ที่เกี่ยวข้องที่มีผลต่อการตัดสินใจใช้บริการเกี่ยวกับการลงทุนหรือทําธุรกรรมของลูกค้า จนกว่าจะได้มีการตรวจสอบความถูกต้องของข้อมูลเป็นที่เรียบร้อยแล้ว และในระหว่างรอการตรวจสอบ ผู้ประกอบธุรกิจต้องเตือนให้ลูกค้าใช้ความระมัดระวังในการพิจารณาตัดสินใจลงทุนหรือทําธุรกรรมด้วยข้อ 39( ในกรณีที่ผู้ประกอบธุรกิจจัดให้มีการให้คําแนะนําแก่ลูกค้าโดยบุคลากรต่างประเทศ ให้นําประกาศคณะกรรมการกํากับตลาดทุนว่าด้วยการให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศ ในส่วนที่เกี่ยวกับการมอบหมายให้บุคลากรจากต่างประเทศเข้ามาให้ข้อมูลหรือคําแนะนําเกี่ยวกับการลงทุนในผลิตภัณฑ์ในตลาดทุนที่เป็นสกุลเงินตราต่างประเทศแก่ลูกค้า มาใช้บังคับกับกรณีที่ผู้ประกอบธุรกิจจัดให้มีการให้คําแนะนําแก่ลูกค้าโดยบุคลากรจากต่างประเทศ โดยอนุโลมข้อ 39/1( ในกรณีที่ผู้ประกอบธุรกิจจัดทําเป็นคําแปลของคําแนะนําหรือบทวิเคราะห์ของบุคลากรต่างประเทศให้แก่ลูกค้า ผู้ประกอบธุรกิจต้องปฏิบัติให้เป็นไปตามหลักเกณฑ์เกี่ยวกับการแปลบทวิเคราะห์ที่กําหนดโดยสมาคมบริษัทหลักทรัพย์ไทยด้วยข้อ 40 ในกรณีที่ผู้ประกอบธุรกิจประสงค์จะนําเสนอการให้บริการเกี่ยวกับการลงทุนหรือการทําธุรกรรมในผลิตภัณฑ์ในตลาดทุนใดให้แก่ลูกค้า ผู้ประกอบธุรกิจต้องนําเสนอเฉพาะบริการที่มีความเหมาะสมกับลูกค้า โดยคํานึงถึงกรณีดังต่อไปนี้ประกอบกัน(1) ผลการจัดประเภทลูกค้า(2) ผลการประเมินความเหมาะสมในการลงทุนหรือการทําธุรกรรมในผลิตภัณฑ์ในตลาดทุน(3) คําแนะนําเบื้องต้นเพื่อให้ลูกค้าเข้าใจความสําคัญในการจัดสรรและกําหนดสัดส่วนการลงทุนหรือการทําธุรกรรมในผลิตภัณฑ์ในตลาดทุนที่เหมาะสม(4) บทวิเคราะห์การลงทุนที่ผู้ประกอบธุรกิจจัดทําขึ้นเอง(5) การที่ลูกค้าจะได้รับข้อมูลหรือบริการที่เกี่ยวข้องหลังการลงทุนหรือการทําธุรกรรมผู้ประกอบธุรกิจต้องไม่สนับสนุนหรือให้ความร่วมมือกับลูกค้าในการใช้บริการที่เกี่ยวกับการลงทุนหรือทําธุรกรรมที่ไม่เหมาะสมกับฐานะทางการเงิน หรือความสามารถชําระหนี้ของบุคคลดังกล่าวต่อระบบการชําระราคาและส่งมอบผลิตภัณฑ์ในตลาดทุนส่วนที่ 3การศึกษาและทําความเข้าใจผลิตภัณฑ์ในตลาดทุนของผู้ประกอบธุรกิจ\_\_\_\_\_\_\_\_\_\_\_\_\_\_\_\_\_\_ข้อ 41 ผู้ประกอบธุรกิจต้องศึกษาข้อมูลที่เกี่ยวข้องกับผลิตภัณฑ์ในตลาดทุนที่จะนํามาให้บริการต่อลูกค้า และต้องมีกระบวนการที่ทําให้มั่นใจว่าผู้ทําหน้าที่แนะนําบริการของผู้ประกอบธุรกิจรู้และเข้าใจข้อมูลเกี่ยวกับผลิตภัณฑ์ในตลาดทุนดังกล่าวเป็นอย่างดี และสามารถนําเสนอข้อมูลนั้นได้ข้อ 42 ข้อมูลที่เกี่ยวข้องกับผลิตภัณฑ์ในตลาดทุนตามข้อ 41 ได้แก่ข้อมูลอย่างน้อยดังต่อไปนี้(1) ลักษณะ โครงสร้าง เงื่อนไข และผลตอบแทนของผลิตภัณฑ์ในตลาดทุน(2) ความเสี่ยงที่มีผลกระทบต่อการลงทุนหรือการทําธุรกรรมในผลิตภัณฑ์ในตลาดทุน(3) สภาพคล่องของผลิตภัณฑ์ในตลาดทุน(4) ข้อมูลเกี่ยวกับผู้ออกผลิตภัณฑ์ในตลาดทุน หรือข้อมูลของผู้ที่จะทําธุรกรรมอีกฝ่ายหนึ่ง (ถ้ามี)(5) ข้อมูลเกี่ยวกับผู้ให้บริการที่เกี่ยวข้องกับผลิตภัณฑ์ในตลาดทุน(6) ค่าธรรมเนียมและค่าบริการอื่น ๆ ที่เกี่ยวข้อง (ถ้ามี)(7) ข้อมูลเกี่ยวกับความขัดแย้งทางผลประโยชน์ในการให้บริการ (ถ้ามี)(8) ข้อมูลเกี่ยวกับผลการดําเนินงานของกองทุนรวม (fund performance) ที่ให้บริการเทียบกับผลการดําเนินงานของกองทุนรวมในกลุ่มเดียวกัน โดยต้องเป็นข้อมูลที่แสดงผลการดําเนินงานสูงสุด ต่ําสุด และค่าเฉลี่ย และเทียบกับตัวชี้วัดการดําเนินงาน (benchmark) ของกองทุนรวมที่ให้บริการนั้น (ถ้ามี)(9) ข้อมูลอื่นที่จําเป็นซึ่งมีผลต่อการตัดสินใจลงทุนหรือทําธุรกรรม (ถ้ามี)ส่วนที่ 4การดําเนินการเมื่อลูกค้าตัดสินใจใช้บริการ\_\_\_\_\_\_\_\_\_\_\_\_\_\_\_\_\_\_ข้อ 43 เมื่อลูกค้าตัดสินใจใช้บริการแล้ว ผู้ประกอบธุรกิจต้องดําเนินการตามความประสงค์ของลูกค้าให้เป็นไปตามมาตรฐานดังต่อไปนี้(1) ดําเนินการด้วยความรวดเร็วตามสภาพ และดูแลตรวจสอบให้การให้บริการนั้นตรงตามความประสงค์ของลูกค้า(2) ดําเนินการให้การให้บริการเกี่ยวกับการลงทุนหรือการทําธุรกรรมเป็นไปตามกลไกตลาด และได้รับเงื่อนไขดีที่สุดตามสภาพตลาด (duty of best execution)(3) รายงานหรือแจ้งผลการดําเนินการให้ลูกค้าทราบโดยมีรายละเอียดอย่างเพียงพอภายในระยะเวลาที่เหมาะสมข้อ 44 ในกรณีที่การให้บริการประเภทใดจําเป็นต้องจัดให้มีการทําข้อตกลงก่อนเริ่มให้บริการ ผู้ประกอบธุรกิจต้องจัดให้เอกสารที่เกี่ยวกับข้อตกลงที่ทํากับลูกค้ามีลักษณะดังต่อไปนี้(1) มีการใช้ภาษาและขนาดตัวอักษรเพื่อแสดงเนื้อหาที่อ่านได้ง่าย ชัดเจน และเหมาะสมกับรูปแบบของเอกสาร และมีการเน้นตัวอักษรเมื่อเป็นข้อความสําคัญ เช่น คําเตือนเกี่ยวกับความเสี่ยง เป็นต้น(2) เลือกใช้ข้อความที่ไม่ทําให้เข้าใจผิดหรือเป็นการบิดเบือนข้อเท็จจริง(3) ไม่มีลักษณะเป็นการเอาเปรียบลูกค้าหรือเป็นข้อสัญญาที่ไม่เป็นธรรม(4) ครอบคลุมลักษณะ ขอบเขต เงื่อนไข และช่องทางในการติดต่อการให้บริการ(5) มีข้อกําหนดเกี่ยวกับสิทธิ หน้าที่ และความรับผิดชอบของผู้ประกอบธุรกิจและลูกค้า(6) มีข้อมูล คําเตือน ข้อจํากัด ข้อห้าม หรือความเสี่ยงใดๆ ที่เกิดจากการใช้บริการ(7) จัดให้ลูกค้ารับทราบและยอมรับเงื่อนไขหรือข้อจํากัดการให้บริการที่ผู้ประกอบธุรกิจกําหนดขึ้น เช่น การให้ลูกค้าจัดหาข้อมูลเพิ่มเติม การงดให้บริการ เป็นต้น ทั้งนี้ เพื่อประโยชน์ในการป้องกันและยับยั้งการกระทําอันไม่เป็นธรรม หรือพฤติกรรมการลงทุนหรือทําธุรกรรมที่ไม่เหมาะสม(8) มีข้อมูลเกี่ยวกับกระบวนการระงับข้อพิพาทที่เกิดจากการให้บริการหมวด 6การโฆษณาและการส่งเสริมการขาย\_\_\_\_\_\_\_\_\_\_\_\_\_\_\_\_\_\_ส่วนที่ 1การโฆษณา\_\_\_\_\_\_\_\_\_\_\_\_\_\_\_\_\_\_ข้อ 45 ความในส่วนนี้ไม่ใช้บังคับกับการโฆษณาดังต่อไปนี้(1) การโฆษณาที่มีวัตถุประสงค์เป็นการให้ความรู้ ทําความเข้าใจ หรือแจ้งข้อเท็จจริง เกี่ยวกับตลาดทุน การลงทุน ภาคการผลิตและบริการ หรือภาพรวมของผลิตภัณฑ์ในตลาดทุนแต่ละประเภทหรือโดยรวม(2) การโฆษณาชี้ชวนให้ซื้อหลักทรัพย์โดยการจัดส่งหรือแจกจ่ายหนังสือชี้ชวนข้อ 46 ผู้ประกอบธุรกิจที่ประสงค์จะจัดให้มีการโฆษณา ต้องดําเนินการให้การโฆษณานั้นมีความเหมาะสมทั้งในด้านเนื้อหา สัดส่วนของเนื้อหา และวิธีการนําเสนอ เพื่อทําให้ลูกค้าได้รับข้อมูลที่จําเป็นและเป็นประโยชน์ต่อการใช้บริการของผู้ประกอบธุรกิจหรือต่อการตัดสินใจลงทุนในผลิตภัณฑ์ในตลาดทุน โดยการโฆษณาต้องเป็นไปตามหลักเกณฑ์ดังต่อไปนี้(1) ไม่มีลักษณะเป็นเท็จ เกินความจริง บิดเบือน ปิดบัง หรือทําให้สําคัญผิดในสาระสําคัญ(2) ไม่เร่งรัดให้ลูกค้าตัดสินใจใช้บริการของผู้ประกอบธุรกิจหรือตัดสินใจลงทุนในผลิตภัณฑ์ในตลาดทุน(3) ไม่มีลักษณะชี้นําหรือประกันผลตอบแทนที่จะได้รับจากการลงทุนในผลิตภัณฑ์ในตลาดทุน เว้นแต่ได้รับการผ่อนผันจากสํานักงาน หรือเป็นการแสดงผลการดําเนินงานในอดีตอย่างเหมาะสม หรือเป็นการประมาณการผลตอบแทนในอนาคตที่มีลักษณะครบถ้วนดังต่อไปนี้(ก) มีข้อมูลประกอบการประมาณการอย่างเหมาะสม(ข) มีข้อมูลความเสี่ยงที่อาจเกิดขึ้นจากการประมาณการผลตอบแทนในแต่ละเงื่อนไข(ค) ข้อมูลตาม (ก) และ (ข) อยู่ในรูปแบบที่ลูกค้าสามารถเข้าใจได้อย่างถูกต้องโดยไม่สําคัญผิด(4) มีคําเตือนเกี่ยวกับความเสี่ยงในการลงทุนในผลิตภัณฑ์ในตลาดทุนอย่างเหมาะสม และมีการแจ้งสถานที่สําหรับการติดต่อสอบถามข้อมูลเพิ่มเติมเกี่ยวกับการให้บริการหรือการลงทุนในผลิตภัณฑ์ในตลาดทุน(5) หากเป็นการโฆษณาข้อมูลที่เกี่ยวข้องกับการเสนอขายหรือจะเสนอขายหลักทรัพย์ก่อนวันที่แบบแสดงรายการข้อมูลการเสนอขายหลักทรัพย์และร่างหนังสือชี้ชวนมีผลใช้บังคับ ข้อมูลที่โฆษณาต้องเป็นข้อมูลที่สามารถดําเนินการได้โดยชอบ และต้องจัดให้มีข้อความที่แสดงว่าเป็นการโฆษณาในระหว่างที่แบบแสดงรายการข้อมูลการเสนอขายหลักทรัพย์และร่างหนังสือชี้ชวนสําหรับการเสนอขายหลักทรัพย์ยังไม่มีผลใช้บังคับ(6) หากเป็นการโฆษณาโดยใช้หรืออ้างอิงข้อมูลของบุคคลอื่น จะต้องเป็นข้อมูลที่มาจากแหล่งที่น่าเชื่อถือและเป็นปัจจุบัน โดยต้องมีการระบุแหล่งที่มาอย่างชัดเจน(7) ในกรณีที่เป็นการโฆษณาการจัดรายการส่งเสริมการขาย ข้อมูลที่โฆษณาต้องมีข้อมูลของผลิตภัณฑ์ในตลาดทุนที่เสนอขายรวมอยู่ด้วย โดยข้อมูลผลิตภัณฑ์ในตลาดทุนต้องเป็นเนื้อหาหลัก และข้อมูลการจัดรายการส่งเสริมการขายเป็นข้อมูลประกอบที่มีสาระเป็นส่วนน้อย(8) หากเป็นการโฆษณาเพื่อการเสนอขายหน่วยลงทุนของกองทุนรวม จะกระทําได้ต่อเมื่อได้มีการยื่นคําขอจัดตั้งและจัดการกองทุนรวมต่อสํานักงานแล้ว และในกรณีที่คําขอดังกล่าวยังไม่ได้รับอนุมัติจากสํานักงาน ต้องจัดให้มีข้อความที่แสดงว่าอยู่ระหว่างการพิจารณาคําขอนั้นจากสํานักงาน(9) หากเป็นการโฆษณาเพื่อการเสนอขายหน่วยลงทุนของผู้ประกอบธุรกิจหลักทรัพย์ประเภทการจัดการกองทุนรวม ผู้ประกอบธุรกิจจะนําค่าโฆษณามาหักเป็นค่าใช้จ่ายของกองทุนรวมใด ๆ ได้เฉพาะเมื่อการโฆษณานั้นเป็นไปเพื่อกองทุนรวมหรือจะเกิดประโยชน์ต่อกองทุนรวมนั้น ทั้งนี้หากเป็นการโฆษณาเพื่อกองทุนรวมหลายกองรวมกัน ต้องมีหลักเกณฑ์การคิดค่าใช้จ่ายดังกล่าวจากกองทุนรวมแต่ละกองอย่างเป็นธรรมด้วย(10) ดูแลให้ผู้จัดทําโฆษณาร่วมกับผู้ประกอบธุรกิจหรือผู้จัดให้มีการโฆษณาเพื่อผู้ประกอบธุรกิจ ดําเนินการให้เป็นไปตาม (1) ถึง (8)ข้อ 47 ผู้ประกอบธุรกิจต้องจัดให้ข้อความ คําเตือน หรือข้อมูลใด ๆ ในการโฆษณาสามารถรับฟังหรือมองเห็นได้อย่างชัดเจน โดยมีความเหมาะสมกับรูปแบบการนําเสนอ และต้องให้ความสําคัญในการแสดงคําเตือนในเรื่องต่าง ๆ เช่นเดียวกับการแสดงข้อความหรือข้อมูลส่วนใหญ่ในโฆษณานั้น ๆ ด้วยส่วนที่ 2การส่งเสริมการขาย\_\_\_\_\_\_\_\_\_\_\_\_\_\_\_\_\_\_ข้อ 48 ผู้ประกอบธุรกิจอาจจัดให้มีการส่งเสริมการขายได้ โดยต้องเป็นไปตามหลักเกณฑ์ดังต่อไปนี้(1) ไม่เป็นการจูงใจหรือเร่งรัดลูกค้าโดยใช้การส่งเสริมการขาย เพื่อให้ลูกค้าตัดสินใจใช้บริการของผู้ประกอบธุรกิจหรือตัดสินใจลงทุนในผลิตภัณฑ์ในตลาดทุน โดยไม่คํานึงถึงข้อมูลที่เป็นพื้นฐานซึ่งจําเป็นต่อการตัดสินใจลงทุน(2) ไม่เป็นการชิงโชคหรือจับฉลากเพื่อสุ่มหาผู้ได้รับของสมนาคุณ สิทธิ หรือประโยชน์อื่นใด(3) มีการกําหนดหลักเกณฑ์และเงื่อนไขที่ลูกค้าจะได้รับของสมนาคุณ สิทธิ หรือประโยชน์อื่นใด ที่มีความชัดเจน ง่ายต่อการทําความเข้าใจ ไม่ทําให้สําคัญผิด เหมาะสม และเป็นธรรม(4) มีการแจ้งให้ลูกค้าทราบล่วงหน้าเป็นการทั่วไปในระยะเวลาที่เหมาะสมเกี่ยวกับการส่งเสริมการขาย(5) หากเป็นการส่งเสริมการขายหน่วยลงทุนของผู้ประกอบธุรกิจหลักทรัพย์ประเภทการจัดการกองทุนรวม ผู้ประกอบธุรกิจต้องไม่คิดค่าใช้จ่ายเกี่ยวกับการส่งเสริมการขายจากกองทุนรวมหมวด 7ข้อกําหนดตามลักษณะเฉพาะของการให้บริการ\_\_\_\_\_\_\_\_\_\_\_\_\_\_\_\_\_\_ส่วนที่ 1การวิเคราะห์การลงทุนในผลิตภัณฑ์ในตลาดทุน\_\_\_\_\_\_\_\_\_\_\_\_\_\_\_\_\_\_ข้อ 49 ผู้ประกอบธุรกิจที่จัดให้มีการวิเคราะห์การลงทุนในผลิตภัณฑ์ในตลาดทุนให้กับลูกค้าต้องจัดให้มีระบบงานและมาตรการเพิ่มเติมจากที่กําหนดในข้อ 12 ในเรื่องดังต่อไปนี้(1) มาตรการป้องกันมิให้บุคลากรที่ทําหน้าที่วิเคราะห์การลงทุนนําข้อมูลที่มีนัยสําคัญและยังไม่มีการเปิดเผยต่อสาธารณชน ไปหาประโยชน์หรือเปิดเผยต่อบุคคลอื่น(2) มาตรการป้องกันมิให้บุคลากรที่ทําหน้าที่วิเคราะห์การลงทุนรับค่าตอบแทนจากบุคคลอื่นที่มีส่วนได้เสียกับการวิเคราะห์การลงทุนนั้น(3) ระบบควบคุมดูแลให้บุคลากรที่ทําหน้าที่วิเคราะห์การลงทุนมีความเป็นอิสระในการทําหน้าที่ โดยไม่ถูกครอบงําหรือได้รับอิทธิพลจากผู้ออกผลิตภัณฑ์ในตลาดทุนหรือบุคคลที่มีส่วนได้เสียในการจัดทําการวิเคราะห์การลงทุน(4) ระบบควบคุมดูแลให้บุคลากรที่ทําหน้าที่วิเคราะห์การลงทุนปฏิบัติหน้าที่ของตนเองให้เป็นไปตามประเภทหรือขอบเขตการวิเคราะห์การลงทุนตามที่ได้รับมอบหมายข้อ 50 ในกรณีที่เป็นการวิเคราะห์การลงทุนโดยใช้ข้อมูลของบุคคลอื่น ผู้ประกอบธุรกิจต้อง(1) พิจารณาคัดเลือกข้อมูลที่มีความน่าเชื่อถือและเป็นปัจจุบัน(2) ตรวจสอบและระบุแหล่งที่มาของข้อมูลเพื่อการสืบค้นเพิ่มเติมได้(3) ดูแลให้การใช้ข้อมูลเป็นไปตามกฎหมายและไม่เป็นการละเมิดสิทธิของบุคคลที่เป็นเจ้าของข้อมูลข้อ 51 การวิเคราะห์การลงทุนที่จัดทําในรูปบทวิเคราะห์หรือรูปแบบที่เป็นลายลักษณ์อักษรอื่นใด ต้องมีลักษณะดังต่อไปนี้(1) มีการกําหนดลักษณะความเสี่ยงและความเหมาะสมในการลงทุนอย่างครบถ้วน(2) มีการแสดงข้อมูลที่ใช้ในการวิเคราะห์ที่ชัดเจน โดยข้อมูลดังกล่าวต้องเป็นปัจจุบันไม่มีลักษณะที่อาจทําให้สําคัญผิด และมีแหล่งที่มาที่น่าเชื่อถือ(3) ไม่อ้างอิงกับข้อมูลที่ไม่มีแหล่งที่มาหรือที่มีการปฏิเสธว่าเป็นข้อมูลที่ไม่ถูกต้องจากผู้ที่เกี่ยวข้อง(4) ไม่มีลักษณะเป็นการกระตุ้นหรือยุยงให้ลูกค้าใช้บริการเพื่อลงทุนหรือทําธุรกรรมบ่อยครั้ง หรือเร่งรัดให้มีการใช้บริการเพื่อการลงทุนหรือเข้าทําธุรกรรม(5) จัดทําโดยอาศัยหลักวิชาอันเป็นที่ยอมรับโดยทั่วไป(6) ในสาระที่เป็นการตีความ คาดการณ์ ประเมิน หรือความเห็น จะต้องมีการระบุลักษณะเช่นนั้นไว้อย่างชัดเจน และต้องแสดงเหตุผลหรือที่มาของการตีความ คาดการณ์ ประเมิน หรือความเห็นนั้นด้วยในการวิเคราะห์การลงทุนตามวรรคหนึ่ง ให้ผู้ประกอบธุรกิจจัดทําให้เป็นไปตามแนวทางการจัดทําบทวิเคราะห์ขององค์กรหรือสถาบันที่ทําหน้าที่กําหนดมาตรฐานการจัดทําบทวิเคราะห์ที่สํานักงานยอมรับ หรือเป็นไปตามแนวทางที่กําหนดโดยสมาคมด้วยข้อ 52 ในการเผยแพร่การวิเคราะห์การลงทุนไม่ว่าช่องทางหรือวิธีการอื่นใดที่จัดทําในรูปแบบบทวิเคราะห์หรือรูปแบบลายลักษณ์อักษรอื่นใด ผู้ประกอบธุรกิจต้องปฏิบัติดังนี้(1) ตรวจสอบความถูกต้องและเหมาะสมของการวิเคราะห์การลงทุนก่อนนําไปเผยแพร่(2) จัดให้บุคลากรที่ทําหน้าที่แนะนําการลงทุนทําความเข้าใจและนําบทวิเคราะห์การลงทุนนั้นไปใช้ประกอบการให้คําแนะนําแก่ลูกค้าได้อย่างเหมาะสม(3) นําเสนอการวิเคราะห์การลงทุนที่เหมาะสมกับกลุ่มลูกค้าแต่ละประเภท โดยให้พิจารณาจากข้อมูลของลูกค้าที่ได้จากการทําความรู้จักลูกค้าตามส่วนที่ 1 ของหมวด 5(4) เมื่อมีการเสนอการวิเคราะห์การลงทุนตาม (3) แล้ว ต้องมีการนําเสนอการวิเคราะห์การลงทุนต่อลูกค้านั้นอย่างต่อเนื่อง ให้เหมาะสมกับภาวะการลงทุนหรือความต้องการของลูกค้าข้อ 53 ผู้ประกอบธุรกิจต้องมีการมอบหมายบุคลากรที่ทําหน้าที่วิเคราะห์การลงทุนผ่านสื่อไว้อย่างชัดเจน โดยบุคลากรดังกล่าวต้องมีความรู้ ความสามารถ และประสบการณ์อย่างเพียงพอที่จะทําหน้าที่วิเคราะห์การลงทุนดังกล่าวได้ก่อนการวิเคราะห์การลงทุนผ่านสื่อ ผู้ประกอบธุรกิจต้องจัดให้บุคลากรตามวรรคหนึ่งแสดงตนและให้ข้อมูลเกี่ยวกับประเภทนักวิเคราะห์ที่ตนได้รับความเห็นชอบให้ทําหน้าที่ได้ข้อ 54 ผู้ประกอบธุรกิจที่เป็นบริษัทหลักทรัพย์ประเภทการเป็นนายหน้าซื้อขายหลักทรัพย์ที่ไม่ได้จํากัดเฉพาะตราสารแห่งหนี้หรือหน่วยลงทุนต้องจัดทําบทวิเคราะห์หุ้นด้านปัจจัยพื้นฐาน (fundamental analysis) และนําเสนอข้อมูลตามบทวิเคราะห์ดังกล่าวต่อลูกค้า โดยการจัดทําและนําเสนอข้อมูลบทวิเคราะห์ให้เป็นไปตามแนวทางเกี่ยวกับการจัดทําบทวิเคราะห์ที่สมาคมกําหนดโดยได้รับความเห็นชอบจากสํานักงานส่วนที่ 2การให้บริการซื้อขายผลิตภัณฑ์ในตลาดทุนที่เป็นหลักทรัพย์ประเภทหน่วยลงทุน\_\_\_\_\_\_\_\_\_\_\_\_\_\_\_\_\_\_ข้อ 55 ก่อนการขายหน่วยลงทุน ผู้ประกอบธุรกิจต้องจัดให้มีการให้คําแนะนําที่เหมาะสมถูกต้องตรงตามวัตถุประสงค์และความต้องการของลูกค้า โดยพิจารณาจากผลการประเมินความเหมาะสมตามข้อ 34((ความในวรรคหนึ่งมิให้ใช้บังคับกับการขายหน่วยลงทุนของกองทุนรวมเสริมสภาพคล่องเพื่อลดความเสี่ยงของการระดมทุนในตลาดตราสารหนี้ภาคเอกชนข้อ 56 ในการให้บริการเพื่อซื้อขายหน่วยลงทุน ผู้ประกอบธุรกิจต้องดําเนินการดังต่อไปนี้เพิ่มเติมด้วย(1) จัดให้การซื้อขายหน่วยลงทุนเป็นไปตามโครงการจัดการกองทุน โดยหากจําเป็นต้องให้บริการซื้อขายหน่วยลงทุนที่แตกต่างจากที่กําหนดไว้ในโครงการจัดการกองทุน ต้องเป็นการแตกต่างในรายละเอียดที่ไม่เกินกว่าที่กําหนดไว้ในโครงการจัดการกองทุน และต้องเปิดเผยให้ลูกค้าทราบอย่างครบถ้วนและชัดเจน(1/1)4 ในกรณีที่กองทุนรวมใดมีการจํากัดการโอนหรือการจํานําหน่วยลงทุนซึ่งระบุไว้ในข้อผูกพันระหว่างผู้ถือหน่วยลงทุนกับบริษัทหลักทรัพย์ ผู้ประกอบธุรกิจต้องระบุข้อจํากัดดังกล่าวไว้ในคําขอเปิดบัญชีเพื่อซื้อหรือขายคืนหน่วยลงทุนด้วย(2) จัดสรรหน่วยลงทุนให้แก่บุคคลหรือกลุ่มบุคคลเป็นไปตามข้อกําหนดแห่งประกาศที่เกี่ยวข้อง(3) จัดให้มีการเปิดเผยข้อมูลเกี่ยวกับหน่วยลงทุนที่ให้บริการซื้อขายให้ลูกค้าทราบอย่างต่อเนื่อง(4) จัดการและจัดเก็บเงินค่าจองซื้อหน่วยลงทุนเพื่อใช้ในการซื้อขายหน่วยลงทุนของลูกค้าอย่างเหมาะสมเพื่อมิให้เงินค่าจองซื้อหน่วยลงทุนปะปนกับทรัพย์สินอื่น ๆ ของผู้ประกอบธุรกิจ(5) คืนเงินค่าจองซื้อหน่วยลงทุนให้แก่ลูกค้าโดยไม่ชักช้าในกรณีที่ลูกค้าไม่ได้รับการจัดสรรหน่วยลงทุนเพื่อให้ลูกค้าสามารถใช้ประโยชน์จากเงินดังกล่าวได้โดยเร็วที่สุดข้อ 57 ในกรณีที่ผู้ประกอบธุรกิจให้บริการซื้อขายหน่วยลงทุนแบบไม่เปิดเผยชื่อลูกค้า (omnibus account) ผู้ประกอบธุรกิจต้องมีระบบงานที่รองรับการให้บริการได้อย่างมีประสิทธิภาพโดยในการให้บริการดังกล่าว ผู้ประกอบธุรกิจต้องแจ้งให้ลูกค้าทราบว่าจะได้รับการปฏิบัติต่อลูกค้าในเรื่องใดที่มีผลให้ลูกค้าได้รับเงื่อนไขหรือสิทธิประโยชน์แตกต่างจากลูกค้าที่ใช้บริการจากบริษัทจัดการกองทุนรวม รวมทั้งต้องจัดให้มีหลักฐานที่แสดงได้ว่าลูกค้าได้รับทราบและยอมรับเงื่อนไขการให้บริการที่แตกต่างดังกล่าวด้วยผู้ประกอบธุรกิจต้องดูแลให้การให้บริการตามวรรคหนึ่งไม่ขัดหรือแย้งกับข้อกําหนดที่บริษัทจัดการกองทุนรวมต้องปฏิบัติเพื่อให้เป็นไปตามกฎหมาย และต้องไม่ทําให้ลูกค้าเสียสิทธิความเป็นเจ้าของหรือเสียผลประโยชน์ที่จะได้รับจากการใช้บริการด้วยข้อ 58 ในกรณีที่เป็นการขายหน่วยลงทุนควบคู่กรมธรรม์ที่ผู้ประกอบธุรกิจมีหน้าที่ต้องนําส่งเงินค่าสั่งซื้อหน่วยลงทุนให้หรือรับเงินค่าขายหน่วยลงทุนคืนจากบริษัทจัดการกองทุนรวมผู้ประกอบธุรกิจต้องนําส่งเงินให้หรือรับเงินจากบริษัทจัดการกองทุนรวมโดยไม่ชักช้าข้อ 59 ในกรณีที่ลูกค้าใช้บริการเพื่อซื้อขายหน่วยลงทุนควบคู่กรมธรรม์เป็นครั้งแรกสําหรับกรมธรรม์ประกันชีวิตควบการลงทุนแต่ละกรมธรรม์ ผู้ประกอบธุรกิจต้องให้สิทธิแก่ลูกค้าในการยกเลิกคําสั่งซื้อหรือขายคืนหน่วยลงทุนดังกล่าว โดยในกรณีที่ลูกค้าใช้สิทธิขายคืนหน่วยลงทุนควบคู่กรมธรรม์ ผู้ประกอบธุรกิจจะเก็บค่าธรรมเนียมการรับซื้อคืนหน่วยลงทุนดังกล่าวมิได้ข้อ 60 ผู้ประกอบธุรกิจจะซื้อขายหน่วยลงทุนของกองทุนรวมในตลาดรองได้เมื่อเป็นไปตามหลักเกณฑ์ดังต่อไปนี้(1) โครงการจัดการกองทุนรวม และข้อผูกพันระหว่างผู้ถือหน่วยลงทุนกับบริษัทจัดการกองทุนรวม ต้องไม่มีข้อจํากัดการโอนหน่วยลงทุนที่ผู้ประกอบธุรกิจจะให้บริการซื้อขาย(2) ในกรณีที่ผู้ประกอบธุรกิจให้บริการซื้อขายหน่วยลงทุนตรงกับวันที่บริษัทจัดการกองทุนรวมเปิดขายหรือรับซื้อคืนหน่วยลงทุน ผู้ประกอบธุรกิจต้องซื้อขายหน่วยลงทุนในราคาเดียวกับราคาขายหรือราคารับซื้อคืนหน่วยลงทุนที่ได้คํานวณตามวิธีการที่กําหนดไว้ในโครงการจัดการกองทุนรวม(3) การให้บริการซื้อขายหน่วยลงทุนในกรณีอื่นนอกเหนือจาก (2) ผู้ประกอบธุรกิจต้องเปิดเผยมูลค่าหน่วยลงทุนที่บริษัทจัดการกองทุนรวมคํานวณและประกาศล่าสุด ตลอดจนข้อมูลอื่นที่มีผลต่อการตัดสินใจซื้อขายหน่วยลงทุน ซึ่งสามารถทําให้ลูกค้าทราบถึงความแตกต่างระหว่างการซื้อขายหน่วยลงทุนกับผู้ประกอบธุรกิจกับการขายหรือรับซื้อคืนหน่วยลงทุนกับบริษัทจัดการกองทุนรวมได้ความในวรรคหนึ่ง (2) และ (3) มิให้นํามาใช้บังคับกับการซื้อขายหน่วยลงทุนในตลาดหลักทรัพย์แห่งประเทศไทย และการซื้อขายหน่วยลงทุนของกองทุนรวมอีทีเอฟส่วนที่ 3การค้าผลิตภัณฑ์ในตลาดทุนที่เป็นหลักทรัพย์ประเภทตราสารหนี้\_\_\_\_\_\_\_\_\_\_\_\_\_\_\_\_\_\_ข้อ 61 ในกรณีที่เป็นการให้บริการเพื่อค้าผลิตภัณฑ์ในตลาดทุนที่เป็นหลักทรัพย์ ประเภทตราสารหนี้ ผู้ประกอบธุรกิจต้องให้ข้อมูลแก่ลูกค้าอย่างเพียงพอเพื่อประกอบการตัดสินใจซื้อขาย โดยอย่างน้อยต้องมีการแจ้งให้ลูกค้าทราบราคาที่เสนอซื้อขาย เงื่อนไข ระยะเวลาการซื้อขายและเหตุแห่งการปฏิเสธไม่รับซื้อขาย อย่างชัดเจนด้วยข้อ 62 ผู้ประกอบธุรกิจที่ค้าหลักทรัพย์ประเภทตราสารหนี้ต้องเป็นสมาชิกของสมาคมตลาดตราสารหนี้ไทย เพื่อประโยชน์ในการรายงานข้อมูลการซื้อขายตราสารหนี้ข้อ 63 ผู้ประกอบธุรกิจที่ค้าหลักทรัพย์ประเภทตราสารหนี้ต้องแต่งตั้งผู้รับผิดชอบในการซื้อขายหลักทรัพย์ประเภทตราสารหนี้ ซึ่งต้องเป็นผู้ที่ได้รับการขึ้นทะเบียนกับสํานักงานสมาคมตลาดตราสารหนี้ไทย หรือหน่วยงานอื่นที่สํานักงานยอมรับส่วนที่ 4การให้บริการที่เกี่ยวกับผลิตภัณฑ์ในตลาดทุนที่เป็นสัญญาซื้อขายล่วงหน้า\_\_\_\_\_\_\_\_\_\_\_\_\_\_\_\_\_\_ข้อ 64 ในส่วนนี้"ผู้ลงทุนสถาบัน" หมายความว่า ผู้ลงทุนสถาบันตามมาตรา 3 แห่งพระราชบัญญัติสัญญาซื้อขายล่วงหน้า พ.ศ. 2546 และประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดประเภทนิติบุคคลที่เป็นผู้ลงทุนสถาบันเพิ่มเติม"ศูนย์ซื้อขายสัญญา" หมายความว่า ศูนย์ซื้อขายสัญญาซื้อขายล่วงหน้าตามที่ได้รับใบอนุญาตจากคณะกรรมการ ก.ล.ต.ข้อ 65 การให้บริการนอกศูนย์ซื้อขายสัญญาของผู้ประกอบธุรกิจที่เป็นตัวแทนซื้อขายสัญญาซื้อขายล่วงหน้า ให้ผู้ประกอบธุรกิจให้บริการได้เฉพาะกับลูกค้าที่เป็นผู้ลงทุนสถาบันเท่านั้นการให้บริการตามวรรคหนึ่ง ให้ผู้ประกอบธุรกิจซื้อขายสัญญาซื้อขายล่วงหน้ากับคู่สัญญาที่เป็นผู้ลงทุนสถาบันเท่านั้นข้อ 661 ในกรณีที่เป็นการให้บริการของผู้ประกอบธุรกิจที่เป็นผู้ค้าสัญญาซื้อขายล่วงหน้า ให้ผู้ประกอบธุรกิจดังกล่าวเข้าเป็นคู่สัญญาในการซื้อขายสัญญาซื้อขายล่วงหน้าได้เฉพาะกับลูกค้าดังต่อไปนี้ เว้นแต่เป็นการให้บริการเพื่อลงทุนในสัญญาซื้อขายล่วงหน้าตามประกาศคณะกรรมการกํากับตลาดทุนว่าด้วยการให้บริการแก่ลูกค้าในการลงทุนในผลิตภัณฑ์ในตลาดทุนที่เป็นสกุลเงินตราต่างประเทศ(1) ผู้ลงทุนสถาบัน(2) นิติบุคคลอื่นที่ซื้อขายสัญญาซื้อขายล่วงหน้าเพื่อตนเองโดยมีวัตถุประสงค์เพื่อป้องกันความเสี่ยงจากการเปลี่ยนแปลงของราคาหรือมูลค่าของสินทรัพย์ หนี้สิน หรือภาระผูกพันที่นิติบุคคลดังกล่าวมีอยู่หรือจะมีในอนาคตอันใกล้อันเนื่องมาจากการประกอบธุรกิจในเชิงพาณิชย์ข้อ 67 ในการให้บริการแก่ลูกค้าตามข้อ 66(2) ให้ผู้ประกอบธุรกิจเข้าเป็นคู่สัญญากับลูกค้าได้เฉพาะสัญญาซื้อขายล่วงหน้าที่มีลักษณะเป็นสัญญาซื้อขายล่วงหน้าเพื่อการป้องกันความเสี่ยงของลูกค้า โดยต้องมีความเสี่ยง (risk profile) ในทางตรงกันข้ามกับความเสี่ยงของลูกค้าที่มีอยู่ในขณะทําสัญญา หรือเป็นสัญญาซื้อขายล่วงหน้าที่สามารถลดหรือจํากัดความเสี่ยงของลูกค้าที่มีอยู่ในขณะทําสัญญาอย่างมีนัยสําคัญ และต้องไม่ก่อให้เกิดความเสี่ยงอื่นเพิ่มเติม ยกเว้นความเสี่ยงที่เกิดจากคู่สัญญาในสัญญาซื้อขายล่วงหน้านั้นเองในการให้บริการตามวรรคหนึ่ง ผู้ประกอบธุรกิจต้องตรวจสอบจนมั่นใจว่าผู้บริหารสูงสุดหรือผู้ได้รับมอบอํานาจของลูกค้าได้ให้ความเห็นชอบในการเข้าทําสัญญาซื้อขายล่วงหน้ากับผู้ประกอบธุรกิจก่อนเข้าทําสัญญาแล้วข้อ 67/11 ในการจัดการเงินทุนสัญญาซื้อขายล่วงหน้า ผู้จัดการเงินทุนสัญญาซื้อขายล่วงหน้าต้องแต่งตั้งบุคลากรเพื่อทําหน้าที่เป็นผู้จัดการลงทุนในสัญญาซื้อขายล่วงหน้า ซึ่งบุคคลดังกล่าวต้องเป็นผู้มีความรู้ ความสามารถ และความเข้าใจในธุรกิจจัดการเงินทุนสัญญาซื้อขายล่วงหน้าและกฎระเบียบที่เกี่ยวข้อง รวมทั้งได้รับความเห็นชอบจากสํานักงานตามประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุนส่วนที่ 5การให้บริการเป็นนายหน้าซื้อขายหลักทรัพย์นอกตลาดหลักทรัพย์\_\_\_\_\_\_\_\_\_\_\_\_\_\_\_\_\_\_ข้อ 68 ในการให้บริการเป็นนายหน้าซื้อขายหลักทรัพย์นอกตลาดหลักทรัพย์แห่งประเทศไทย ผู้ประกอบธุรกิจต้องดําเนินการดังต่อไปนี้เพิ่มเติมด้วย(1) เมื่อลูกค้ามอบหมายให้ขายหลักทรัพย์โดยที่ผู้ประกอบธุรกิจยังไม่มีหลักทรัพย์นั้นอยู่ในครอบครอง ผู้ประกอบธุรกิจต้อง(ก) ให้ลูกค้านําหลักทรัพย์หรือใบตอบรับการโอนหลักทรัพย์ที่นายทะเบียนเป็นผู้ออกหรือตราสารแสดงสิทธิในหลักทรัพย์มามอบไว้ให้แก่ผู้ประกอบธุรกิจไม่ช้ากว่าวันทําการถัดจากวันที่ได้ขายหลักทรัพย์นั้น(ข) บันทึกบัญชีการขายหลักทรัพย์นั้นให้ครบถ้วนและตรงต่อความเป็นจริงไม่ช้ากว่าวันทําการถัดจากวันที่ได้ขายหลักทรัพย์นั้น (ค) ดําเนินการส่งมอบเงินค่าขายหลักทรัพย์ให้แก่ลูกค้าในวันทําการที่สามนับแต่วันที่ขายหลักทรัพย์นั้น(2) เมื่อลูกค้ามอบหมายให้ซื้อหลักทรัพย์ใด ผู้ประกอบธุรกิจต้อง(ก) ให้ลูกค้าทําสัญญายินยอมว่าในกรณีที่ลูกค้าไม่ชําระราคาหลักทรัพย์ภายในกําหนดเวลาตาม (2)(ค) ให้ผู้ประกอบธุรกิจขายหลักทรัพย์นั้นได้ทันทีและยินยอมชดใช้ค่าเสียหายที่เกิดขึ้นจากการซื้อขายหลักทรัพย์นั้น(ข) บันทึกบัญชีการซื้อหลักทรัพย์นั้นให้ครบถ้วนและตรงต่อความเป็นจริงพร้อมทั้งแจ้งให้ลูกค้าทราบถึงจํานวนและราคาของหลักทรัพย์ที่ซื้อได้ ไม่ช้ากว่าวันทําการถัดจากวันที่ได้ซื้อหลักทรัพย์นั้น(ค) ดําเนินการให้ลูกค้าชําระราคาทันทีหรืออย่างช้าไม่เกินสามวันทําการนับแต่วันที่ซื้อหลักทรัพย์ เว้นแต่ในกรณีที่เป็นการซื้อหลักทรัพย์ให้แก่ลูกค้าที่มีถิ่นที่อยู่ในต่างประเทศซึ่งต้องส่งเงินเข้ามาในประเทศไทยเพื่อชําระราคาหลักทรัพย์ ผู้ประกอบธุรกิจต้องดําเนินการให้ลูกค้าชําระราคาภายในสี่วันทําการนับแต่วันที่ซื้อหลักทรัพย์ หากลูกค้าไม่สามารถชําระราคาหลักทรัพย์ได้ผู้ประกอบธุรกิจต้องดําเนินการขายหลักทรัพย์นั้นไม่ช้ากว่าวันทําการถัดจากวันที่ครบกําหนดเวลาดังกล่าว(ง) ดําเนินการส่งมอบหลักทรัพย์ให้ลูกค้าภายในสี่วันทําการนับแต่วันที่ซื้อหลักทรัพย์ โดยให้รวมถึงการส่งมอบหลักทรัพย์ให้แก่ลูกค้าที่มีถิ่นที่อยู่ในต่างประเทศด้วย ทั้งนี้เว้นแต่ในกรณีที่มีการนําหลักทรัพย์ไปลงทะเบียนโอนหลักทรัพย์หรือแยกหลักทรัพย์กับผู้ออกหลักทรัพย์และยังไม่ได้รับหลักทรัพย์นั้นจากผู้ออกหลักทรัพย์(3) เมื่อลูกค้ามอบหมายให้ผู้ประกอบธุรกิจซื้อหลักทรัพย์และมอบหมายให้ผู้ประกอบธุรกิจขายหลักทรัพย์ที่ซื้อนั้นโดยที่ยังมิได้ชําระราคาค่าซื้อหลักทรัพย์ ผู้ประกอบธุรกิจต้อง(ก) ให้ลูกค้าชําระราคาค่าซื้อหลักทรัพย์ก่อนจึงจะชําระเงินค่าขายหลักทรัพย์นั้นให้ลูกค้า โดยจะใช้การหักกลบราคาซื้อและราคาขายมิได้(ข) ชําระเงินค่าขายหลักทรัพย์ให้แก่ลูกค้า โดยจ่ายเช็คขีดคร่อมระบุข้อความเข้าบัญชีผู้รับเงินเท่านั้นหมวด 8บทเฉพาะกาล\_\_\_\_\_\_\_\_\_\_\_\_\_\_\_\_\_\_ข้อ 69 ในการปฏิบัติตามประกาศนี้ในรายละเอียด ให้ถือปฏิบัติตามข้อกําหนดตามประกาศคณะกรรมการกํากับตลาดทุนที่ถูกยกเลิกโดยประกาศคณะกรรมการกํากับตลาดทุนที่ ทธ. 34/2556 เรื่อง การยกเลิกประกาศคณะกรรมการกํากับตลาดทุนที่เกี่ยวกับการประกอบธุรกิจหลักทรัพย์และธุรกิจสัญญาซื้อขายล่วงหน้าของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 รวมทั้งประกาศสํานักงานคณะกรรมการกํากับหลักทรัพย์และตลาดหลักทรัพย์ แนวทาง คําสั่ง และหนังสือเวียน ที่ออกหรือวางแนวปฏิบัติตามประกาศดังกล่าว หรือที่ยังมีผลใช้บังคับเนื่องจากบทเฉพาะกาลของประกาศดังกล่าว เท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ แนวทาง คําสั่ง หรือหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ 70 ในกรณีที่มีประกาศฉบับอื่นใดอ้างอิงประกาศคณะกรรมการกํากับตลาดทุนที่ถูกยกเลิกโดยประกาศคณะกรรมการกํากับตลาดทุน ที่ ทธ. 34/2556 เรื่อง การยกเลิกประกาศคณะกรรมการกํากับตลาดทุนที่เกี่ยวกับการประกอบธุรกิจหลักทรัพย์และธุรกิจสัญญาซื้อขายล่วงหน้าของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 ให้การอ้างอิงดังกล่าวหมายถึงการอ้างอิงประกาศฉบับนี้ข้อ 713 ยกเลิกข้อ 72 ในกรณีที่ข้อตกลงในการให้บริการแก่ลูกค้าของผู้ประกอบธุรกิจยังไม่สอดคล้องกับข้อกําหนดตามประกาศนี้ ให้ผู้ประกอบธุรกิจดําเนินการแก้ไขเพิ่มเติมข้อตกลงดังกล่าว ให้เป็นไปตามประกาศนี้ภายในโอกาสแรกที่สามารถทําได้ แต่ต้องไม่เกินกว่าวันที่ 1 มกราคม พ.ศ. 2558ประกาศ ณ วันที่ 6 กันยายน พ.ศ. 2556(นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน